Pajenn:Crocq - Klenved ar medalennou, 1908.djvu/45 - Wikimammenn\nPajenn:Crocq - Klenved ar medalennou, 1908.djvu/45\nSell ’ta ! Kenta klevout, Skouarnek, ha penoz traou evelse ?\nN’eo ket dies ober. Gant diou vrochen da ober stamm, pe gant va fluen, pe gant n’eus forz petra, e tennen bilheji er-meaz, eun toullad ; hag, en o zouez, ar re a blije d’in a vije taolet en-dro en toull, hagar re-all, kuit er-meaz da bourmen…\nO ! Skouarnek, ha koustianz ive ?\nKoustianz ? Koustianz ? Geriou, ha nemet geriou goullo, netra dindanno ; n’eo ket evel bara, kig, krampouez, « lagout » ; ar re-ze a zo ouspenn geriou !\nYa, al « lagout » da vihana ! — Ha neuze gant ma c’heller digouezout, n’eus forz dre be hent, n’eo ket, Skouarnek ?\nMe ’gav d’in, Fistoulik… Dont a-benn, eno ’ma an dalc’h, hag eno nepken ; gra ar pez a gari, er c’hiz mar kari, gant ma teui a-benn eus da daol ; evit ar votadeg, dreist pep tra, kement-se zo gwir. Evit kaout an tu gounid, arabad krena evit savarat, bleujal, skei zoken ; arabad skrija na heugi evit paea « lagout », « odivi » pe « stodmarc'h » egiz ma kari henvel an ampoezoun melen ze, evit leunia o bariken d’ar roullerien, hag o c’harga betek ar beg, ken na deuio er-meaz dre ar fri hag an diouskouarn mar bez red. Meur a hini a c’hour-\nAdtapet diwar « https://br.wikisource.org/w/index.php?title=Pajenn:Crocq_-_Klenved_ar_medalennou,_1908.djvu/45&oldid=100793 »


Ar porzh eus Breizh-Vihan an tostañ ouzh Breizh-Veur\nGant ar c’henwerzh eo he deus graet Rosko berzh a-viskoazh. Kenwerzh al lienoù, an holen, ar c’hoad... hag an ognon zoken a veze kaset da Vro-Saoz en 19vet kantved. Start eo chomet al liammoù gant an inizi en tu all da Mor Breizh peogwir ez eus linennoù bigi hiziv an deiz c’hoazh da vont da Vreizh-Veur (a-hed ar bloaz) ha da Iwerzhon (eus miz Ebrel da viz Here). Kemerit amzer da vale en-dro da Iliz Itron-Varia Groaz Vaz. An tourelloù, ar gargoulioù hag ar rodelloù a vez o fichañ an tiez a ro deomp da c’houzout pegen pinvidik e oa ar gêr gwechall.\nAn natur ouez\nIt d’ober anaoudegezh gant an trowardroioù. Tre e-kichen Rosko emañ Enez-Sieg a c’haller mont betek enni pa vez izel ar mor. Sellit mat ouzh eurioù ar mareoù kuit deoc’h da vezañ tapet berr. Gwechall e oa warni ur chapel, ur skol hag ur fritur zoken. Hiziv an deiz eo deuet da vezañ ul lec’h gouez adarre... Sot oc’h gant ar plant hag al loened ? N’it ket kuit eus Rosko neuze anez bezañ gwelet ar savlec'h biologel hag e akwariom, hag ivez liorzh ar plant arallvro a gaver ouzhpenn 1800 spesad ennañ.\nGant ar vag war-zu Enez-Vaz\nUn dreizhadenn pemek munutenn ha setu m’eo cheñchet neuz ar vro ! Graet e vez anaoudegezh gant Enez-Vaz, un enezenn goantik ma’z eus, dre ar gwenodennoù-aod kaer a gaver warni. Bevañ a ra an dud enni diwar ar pesketaerezh, ar gounit primeostoù hag an touristerezh. Plijet-bras e viot gant he hinad klouar hag he liorzh kaer ennañ gwez trovanel. Chomit eno meur a zevezh evit bevañ diouzh lusk an enezenn ha tañva sioulder ha kaerder strujus ar plant a zo warni.\nAr greizenn vorvezegiezh kentañ e Frañs\nE 1899 e voe digoret e Rosko ar greizenn vorvezegiezh kentañ e Frañs. Da neuze e prederie an doktor Bagot eno ouzh ar remmoù. Abaoe e talc’h ar greizenn d’ober berzh kement ha biskoazh!\nLec’hienn Internet Ofis an touristerezh e Rosko\nLec’hienn Internet Ti an degemer en Enez-Vaz


Ur robot zo un ardivink speredek a c'hall seveniñ labourioù e-unan, pe o vezañ renet. Da gustum, ur robot zo un ardivink tredantreloc'hel renet gant un urzhiataer ha dre brogrammadur elektronek. Emren pe hanter-emren e c'hall ar robotoù bezañ, en o mesk daou seurt diazez : ar re a vez implijet gant an enkaskerien hag a labour en endro an dud, evel ASIMO ha TOPIO, hag ivez ar re o deus palioù resis ha dibar, evel an nanorobotoù pe ar robotoù hed; ha robotoù skoazeller a vez implijet d'ober pe da zilec'hiañ traoù pe da seveniñ labourioù dañjerus pe arabadus, evel robotoù an industriezh pe ar robotoù heloc'h pe ar robotoù mevel. Ur perzh boutin dezhe ivez zo e roont ar soñj, dre o neuz pe o fiñvoù, o deus ur mennozh pe ur pal dioute o-unan.\nAr robot Actroid-DER, un Android, savet evit degemer an dud, a oa diskouezet e Diskouezadeg arbennikaet Aichi 2005.\nTOPIO, ur robot denheñvel, a c'horie ping pong e Diskouezadeg robotoù etrebroadel Tokyo (IREX) e 2009.\n2 teir lezenn ar roboteg\nDont a ra ar ger robot eus ar yezhoù slavek evel ar rusianeg, ar belaruseg, ar poloneg, pe c'hoazh an tchekeg. Talvezout a ra kement ha sklav pe labourer emroüs (da skouer labourer zo "robotnik" e poloneg, работник e rusianeg, работнік e belaruseg). Implijet e oa da gentañ gant ar skrivagner tchekat Karel Čapek en e bezh-c'hoari R. U. R. e 1920. C'hoariet e oa ar pezh-c'hoari-se evit ar wezh kentañ e 1921. Daoust ma vez sellet ouzh Karel Čapek evel an den en deus krouet ar ger, lavaret en deus e oa bet savet gant e veur Jozeb, livour ha skrivagner e gwirionez. Fellout a rae dezhañ da gentañ ober gant ar ger "labori" met kinniget e oa bet dezhañ ar ger "roboti" gant e e vreur Jozeb Ar ger "robota" a dalvez "labour", "aner" pe "trevell", "labour serv", ha dre skeudennlavar "labour diaes" e tchekeg hag e kalz yezhoù slavek. Ar "robota" a oa an aner a oa ar served da reiñ d'o aotroù, e-pad c'hwec'h mizvezh eus ar bloaz da gustum. Dont a ra ar ger eus ar slavoneg iliz kozh "rabota", servelezh, (pe labour e Bulgareg hag e rusianeg a vremañ), Dont a ra d'e dro eus ar wrizienn indezeuropek *orbh-. Lamet e oa ar servelezh e 1848 hepken e Bohemia, ha d'ar mare ma oa skrivet R.U.R. gant Čapek, e oa aet ster ar ger war ledanaat daoust ma veze komprenet e ster kentañ atav.\nLod a lâr e oa graet gant ar ger robot da gentañ er pezh-c'hoari berr Opilec gant Josef Čapek (ar mezvier), embannet en dastumad Lelio e 1917. Hervez kevredigezh ar breudeur Čapek e Praha, avat e vefe gaou. Ar ger emfiñver an hini a oa immplijet en Opilec.\nE-skoaz « robotoù » Karel Čapek a oa tud organek kalvezel, amprestet e oa ar ger robot evit komz diwar-benn boudoù « mekanikel ». Ar ger android a c'hell talvezout an eil pe egile, hag ar ger siborg (« organeg sibernetek » pe « den bionek ») a ra anv eus ur c'hrouadur graet diwar lodennoù organek ha kalvezel.\nteir lezenn ar robotegAozañ\nSavet e oa ar ger roboteg gant Isaac Asimov e 1942, en e levr Runaround. Skrivañ a ra ennañ « teir reolenn ar roboteg » a zeuio da vezañ diwezhatoc'h « teir lezenn ar roboteg ».\n1. Ur robot n'hall ket ober droug d'un den pe, na dre c'houzañvusted, lezel un den e dañjer.\n2. Ur robot a rank sentiñ da forzh petore urzh roet dezhañ gant un den, nemet pa'z afe al lezenn-se a-enep d'al lezenn gentañ.\n3. Ur robot a rank en em wareziñ e-unan keit ha ma ne'z a ket ar gwarez-se kontrol d'al lezenn gentañ ha d'an eil lezenn.\n↑ "A Ping-Pong-Playing Terminator", Popular Science.\n↑ "Best robot 2009", www.gadgetrivia.com.\nSellit ouzh ar ger robot er\n(fr) Enklaskoù ar CNRS e roboteg\nAdtapet diwar « https://br.wikipedia.org/w/index.php?title=Robot&oldid=1908492 »\nDernière modification le 5 Eos 2021, à 17:07\nKemmoù diwezhañ degaset d'ar bajenn-mañ d'an 5 Eos 2021, da 17:07.


Douarbolitikerezh - Wikipedia\nAn douarbolitikerezh a zo ur skiant, e-touez skiantoù an Den, savet er XXvet kantved evit studiañ an etreober a gaver etre an douaroniezh hag ar politikerezh. An istor hag ar skiantoù kevredigezhel a zegas o savboentoù koulz ha div lodenn an douaroniezh, an douaroniezh fizikel hag douaroniezh an Den. Ur preder war ar galloudoù politikel diazezet war an tiriadoù eo da gentañ holl. Eus ganedigezhioù, kreskidigezhioù ha marvioù ar riezoù hag an impalaeriezhioù e vez kaoz peurvuiañ, da lavaret eo eus petra a ro pouez dezho ha petra a c'hell lakaat anezho da goll o galloud pe da vont da get. Studiañ an eskemmoù sevenadurel hag armerzhel eo ur poent bras ivez.\n1 Krouerien an douarbolitikerezh\n2 Tachennoù an douarbolitikerezh\n2.1 Pouez an hentoù hag ar c'hehenterezh\n2.2 Pouez ar gounezerezh\n2.3 Pouez an torosennadur\nKrouerien an douarbolitikerezhAozañ\nIjinet eo bet an termen gant an douaroniour svedat, Rudolph Kjellén, e dibenn an XIXvet kantved. E 1904 ec'h embannas ar Breizhveuriad Hallford John Mackinder un deorienn war vartezeadenn ar Galonvro (Heartland e saozneg). Ma’n em stailhfe ur riez e-kreiz ur c'hevandir a c'hellfe bevañ hep beli war ar mor ha chom trec'h war ar riezoù all. Er c'hontrol, an Amerikan, Alfred Thayer Mahan a bouezas war ar galloud war vor (sea power) hag o deus bet koulz Breizh-Veur en XIXvet kantved hag ar Stadoù-Unanet er c'hantved war-lerc'h.\nTachennoù an douarbolitikerezhAozañ\nPa ziskenner eus an dachenn gevandirel betek ar perzhioù douaroniel ha denel a gaver e-barzh ar riezoù hag ar broioù, e veneger alies :\nPouez an hentoù hag ar c'hehenterezhAozañ\nPa vez kavet hentoù nevez pe doareoù nevez evit en em dilerc'hiañ e c'hell kêrioù ha riezoù bras koll o birvidigezh. Da skouer p'o doa kavet an Europiz an hent war vor evit mont da Sufrika ha d'ar Reter pellañ eo bet diskaret ment ha pouez Tombouctou ha Samarkand e dibenn ar Grennamzer.\nDre ma oa aesoc'h mont war bigi eget war an hentoù douar e veze ur pouez bras d'ar stêrioù a oa bageüs. War riblennoù ar stêrioù hirañ e kaved meur a riez galloudus. Ar skouerioù koshañ a zo re ar riezoù an Henamzer uhel koulz e Mezopotamia (stêrioù Eufrat ha Tigr) hag e Egipt (stêr Nil).\nPouez ar gounezerezhAozañ\nGounezerezh an ed a zo unan eus an oberezhioù a rastell ar muiañ arc'hant p'eo ar bara hag ar c'hrampouezh ur boued priziet-dreist. Pinvidigezh Egipt kozh, galloud Rusia pa oa Ukraina dindan he beli, galloud armerzhel ar Stadoù-Unanet tennet diouzh ar gounezerezh divent diorroet en o flaenennoù meur a zo faktoù istorel eus ar re bouezusañ en Istor. E lodennoù ar bed m'eo gounezet boued diaezez all (maiz pe riz) e weler riezoù staliet o c'halloud war kontroll kouerien rediet da broduiñ war gorreadoù bras (sevenadurioù rakkoulmel e Suamerika ha sevenadurioù Gevred Azia.\nRenet eo ar gounezerezh gant an hin hag an dour. Un hin mat ha dourioù a ra ur riez pinvidik.\nPouez an torosennadurAozañ\nUn aradennad venezioù a zo a-bouez-kenañ :\ne keñver ar surentez : herzel a ra an alouberien.\ne keñver an armerzh (gwechall): pa' veze diouer a vont-tre e c'helle ar riezoù staliañ ur gwir-treizh. Da skouer daougantvedenn ar Galiaoù a veze paeet evit kas marc'hadourezh dre an Alpoù. Implijet e veze an arc'hant evit kempenn an hentoù roman kozh.\nAdtapet diwar « https://br.wikipedia.org/w/index.php?title=Douarbolitikerezh&oldid=1463796 »\nDernière modification le 4 Ebr 2013, à 16:30\nKemmoù diwezhañ degaset d'ar bajenn-mañ d'an 4 Ebr 2013, da 16:30.


Penaus é ma ret hum gomportein gaudé en dout cavet arré Jesus - Wikimammenn\nPenaus é ma ret hum gomportein gaudé en dout cavet arré Jesus\nJ.-M. Galles, 1829 (p. 144-149)\n◄ Penaus hac é mèn é ma ret clah Jesus, goudé en dout bet er malheur d’er hol Penaus é ma ret hum gomportein gaudé en dout cavet arré Jesus En inean fidel ne teli quet hum ziscouragein ér séhour hac a pé ra Jesus seblant a bellat doh t’hi ►\nPenaus é ma ret hum gomportein goudé en dout cavet arré Jesus.\nCAVET e hoès enta arré Jesus, ô Mari ! Hui en degas guenoh de Nazareth. Péh ur bonheur e hoès-hui ! En Ælet memb en dès ivi dohoh.\nGuet péh sourci, ô mam carantéus ! ne oarnehet-hui er hroaidur divin-cé, a béhani é hoh carguet. Péh ur soin ne guemérehet-hui a nehou !\nMe mab, ur bonheur bras é én efFet en dout câret Jesus, ha ne zeliér ancoéhat nitra eit er honservein perpet.\nPligéet gueneoh, Guirhiés santel, anseignein deign hui-memb er péh a zelian gobér éit ne gollein quet mui er mad souveræn-zé.\nMe mab, examinet guet soin er péh en dès pelleit Jesus dohoh, ha petra a zou bet caus deoh en dout bet er malheur de gol é hræce ha d’hou pout ean aveit annemis.\nNe hoès-hui commancet dré hum zihoustein ag er chervige, ha dré hum rantein cablus a galz a vanquemanteu péré en dès ean laqueit de yeinnein dohoh ?\nDré el lizidantet-cé, péhani a ra deoh manquein d’hou tevérieu, é en hum saüe a nebedigueu er vur a zisparti a laquet étré oh ha Jesus.\nNe hoès-hui mignonet énoh ur goal inclination benac, é léh hé mouguein quentéh él ma hoès hé santet é allum én hou calon ?\nA p’en dès Doué goulennet gueneoh er sacrifice a vara dra doh péré e oai rai staguet hou calon, ne hoès-hui refuset er gober dehou !\nEn hani a refus dehou er sacrificeu a oulen hum dèn a zan é brovidance special, péhani hun goarn hac a bara doh omb a gouéh ér pehet.\nMar hanaüet é ma quement-cé, pé un dra-benac aral, é en dès laqueit Jesus da bellat dohoh, quêrhet bet er ourien ag en droug : ne vou meit é trohein er ourien ag en droug é parrehet doh t’ou.\nÉhuéheit guet mui a sourci arnoh hou ç’hunan. Goarnet hou calon guet en ol soin possible. Ne lausquet d’antréein én hi nitra a éellehai displige de Zoué.\nEn disterran faut er galon hé laca én dangér. Én ur gonservein er galon, é conservér ehué buhé en inean.\nBeoh fidei én treu distér, guet eah ne zeoh de vanquein én treu a gonséquance. En disprisance ag er fauteu distér a gondui a nebedigueu d’er fauteu bras.\nJesus ne vèn quet ag ur galon partaget. Ean en dès groeit hou calon antiér aveit ou, ean a vén hi fossédein én antiér.\nEr fauteu distér-zé ar béré é passet quen æz, me mab, hac a zou sellet èl nitra guet quement a ineanneu lâche, a bella a nebedigueu doh Jesus, hac er pella ean-memb a nebedigueu.\nN’hou separant quet doh t’ou ; mæs ind hou tougue de guement-cé. Ean ou sel èl mercheu a yeinnion, hac er yeinnion a vihanna en nombre ag é hræceu.\nEr fidélité a antreten er garanté tinér a zou étré calon Jesus ha hani en dén just.\nHum gonduyet é guevér Jesus él ma tesiret m’hum gonduyou én hou andret. Hui a zesir ma scùillou arnoh ol er binhuidigueah ag é garanté, digueoret-dehou ol el ledantet a hou calon.\nMa n’er hâret hemb partage, n’er hâret quet erhat. Er péh a ret a hou caranté d’en treu aral el laca de vout jalous.\nEn disterran conze a berh unan-benac a gârér a zou receuet mad. Receuet guet er memb disposition a garanté hac a fidélité inspirationeu Jesus, hac a pe ra deoh, dré é hræce, er moyandeu de bellat doh er pehet, hac a pe ra deoh er moyandeu d’avance ér vertu.\nO Guirhiés Vari ! hui péhani a hanavas parfætemant petra é caranté ha fidélité, m’espér, dré er secour a hræce Jesus, a oulennehet aveit on, é profitein a hou instructioneu.\nMæs souffret, Guirhiés santel, ma larein deoh un dra a zougean : quer goann èl ma on, n’em bou-mé er malheur de gol hoah Jesus ha d’er hol memb aveit jamæs ?\nMe mab, requis-é ma tougeoh quement-cé ; hac a pe n’hou pehai quet en dougeance-zé, mé asséehai hou lacat d’en dout-hi.\nNe faut quet neoah ma hei beta hou troublein ; mæs hui a zeli én ur zougein en dout confiance.\nGroeit a hou tu er péh a éeliehet gobér eit derhel mad é caranté Jesus, ha gorteit ag é vadeleah er græce ag er bersévérance.\nTristet un dra é, ô me mam carantéus ! aveit un inean péhani ne zouge nitra quement èl col er bersévérance, ha de béhani ne ra quet Doué de hanaüein a ean a zalhou mad bet er fin pé ne reï quet.\nMe mab, ol er-ré a zou hoah ar en hent, de laret-é, ér vuhé-men, a zou èl oh én arvar. Doué en dès ean vennet èl-cé guet eah ne gouéheoh ér pehet a brésomption.\nEn arvar-zé é péhani é hoh a zeli hou terhel én humilité ; hou lacat d’hum zefiein a hanoh hou ç’hunan, ha d’obér hou salvedigueah guet eah ha dougeance.\nN’en dé meit én nean é éellér bout hemb dougeance, hac en dout en assurance a vout perpet guet Jesus.\nAdtapet diwar « https://br.wikisource.org/w/index.php?title=Penaus_é_ma_ret_hum_gomportein_gaudé_en_dout_cavet_arré_Jesus&oldid=105813 »\nKemmoù diwezhañ degaset d'ar bajenn-mañ d'an 16 Eos 2017, da 18:52.


UDB Kreiz Breizh a c'houlenn groñs gant an Aotrou Jean DAUBIGNY, prefed rannvro Breizh, da skoazel\nUDB Kreiz Breizh a c'houlenn groñs gant an Aotrou Jean DAUBIGNY, prefed rannvro Breizh, da skoazellañ Diwan e framm stagadenn ar c'hevrat-steuñv rannvro-Stad .\nPublié le 3/12/07 19:50 -- mis à jour le 00/00/00 00:00\nEvel bep bloaz, gant ar skolioù Diwan, pa vez kaoz da glozañ budjed ar bloaz e vez tresoù fall an adsav-lezennel hag ar serriñ postoù o tont war-wel.\nEvit UDB Kreiz Breizh n'hell ket Diwan kenderc'hel da grakvevañ e-mod-se. Dav d'ar skol vrezhonek kaout arc'hant a-walc'h da c'hellout seveniñ ur c'hresk bep bloaz. Rastresoù digeriñ skolioù hag ivez ur skolaj e Bro Naoned a zo war ar stern ganti evit distro skol miz Gwengolo 2008.\nDav goût, da skouer, emañ penn-da-benn war choug Diwan frejoù ar gasouriezh er skolajoù hag el lise. Da lâret eo 700 000 € ar bloaz eo a ranker kaout da c'hoprañ kasourien hag animatourien an eil derez, pa ouier e vanka 80 000€ (nemetken) da glozañ budjed ar bloaz-mañ. UDB a soñj dezhi eo d'ar rannvro ha d'ar Stad, da bep hini anezhe, e framm stagadenn ar c'hevrat-streuñv da gemer e karg ur c'hard eus ar frejoù-se, da lâret eo un disamm a 300 000€ ar bloaz a vije evit Diwan. Hag an niver a skolidi a c'hellje kreskiñ en-dro er skolioù Diwan.\nNeuze UDB Kreiz Breizh a c'houlenn groñs gant an Aotrou Jean DAUBIGNY, prefed rannvro Breizh, da zegemer ar goulenn-se ha d'e enframmañ e stagadenn ar c'hevrat-steuñv rannvro-Stad .\nDiaes e kav UDB e rank c'hoazh hiziv-an-deiz ar Vretoned goulenn an aluzenn digant ur prefed evit ma vo kelennet ar brezhoneg e Breizh. Evit UDB eo d'ar Vretoned o-unan ha d'o dilennidi er vro d'ober war-dro kelennadurezh o yezh e Breizh.\nDiouzh hor youl, ha diouzh ar stourmoù a-stroll a renimp' vo sevenet d' hor goulenn gant ar Stad. Krogomp e-barzh a-unan, mall bras zo !


(Adkaset eus Swaziland)\nSturienn vroadel :\nSiyinqaba ("Ur c'hreñvlec'h omp-ni")\n"A Zoue, pourvezer bennozhioù ar Swatied"\nKêr-benn Mbabane (melestradurel)\nLobamba (lezennel ha roueel)\nKêr vrasañ Mbabane\nYezhoù ofisiel Swatieg\nGouarnamant Unpenniezh hollveliek\nparlamantel (2 gambr)\n• Roue Mswati III\n(25 Ebrel 1986 → bremañ)\n• Pennmaodiern Ambrose M. Dlamini\n(27 Here 2018 → bremañ)\n• Deroet 6 Gwengolo 1968\n• Bonreizh 2005\nLechiadur 26°30'00" S – 30°00'00" R\nGorread 17 364 km²\nPoblañs 1 136 281 (2018)\nStankter 65,4 annezad/km²\nMoneiz Lilangeni (SZL)\nRand suafrikat (ZAR)\nEswatini, anvet ivez Umbuso weSwatini e swatieg ha Kingdom of Eswatini e saozneg, zo ur rouantelezh hag ur Stad dizalc'h en Afrika, etre Suafrika en norzh, kornôg ha su dezhi, ha Mozambik er biz. Unan eus bihanañ broioù Afrika eo, ha 200 km zo eus ar poent norshañ d'ar suañ, ha 130 km eus ar reterañ d'ar c'hornokañ.\nDont a ra an anv eus hini ar roue Mswati II, a rene en XIXvet kantved.\nSwaziland e oa anv etrebroadel ar Stad betek miz Ebrel 2018.\nEn XIXvet kantved ec'h erruas annezidi Eswatini en takad-mañ eus Afrika, da heul divroadeg ar Bantoued. D'ar memes koulz ec'h erruas an drevadennerien wenn kentañ.\nGoude Brezel ar Boers e teuas da vezañ un drevadenn vreizhveuriat ha, d'ar 6 a viz Gwengolo 1968, ur Stad dizalc'h.\nAr strolladoù politikel zo berzet gant ar Vonreizh.\nUn unpenniezh hollveliek eo ar vro, daoust d'ar vonreizh nevez lakaet e plas e 2005.\nPevar distrig zo en Eswatini : Hhohho, Lubombo, Manzini ha Shiselweni.\nLiesseurt eo ar maezioù : menezioù a-hed an harz gant Mozambik, savanennoù er reter, koadeier gleb er gwalarn. Treuzet eo ar vro gant meur a stêr. Kêr vrasañ ar vro eo ar gêr-benn Mbabane (94 874 annezad e 2010).\n(en) Istor Eswatini\n(en) Lec'hienn ofisiel roue Eswatini\n(en) Renerion Eswatini\nAdtapet diwar « https://br.wikipedia.org/w/index.php?title=Eswatini&oldid=1883083 »\nKemmoù diwezhañ degaset d'ar bajenn-mañ d'an 11 Eos 2020, da 16:19.


Gwerziou Barz ar Gouet/Kent-skriu - Wikimammenn\nGwerziou Barz ar Gouet/Kent-skriu\n< Gwerziou Barz ar Gouet\nGwerziou Barz ar Gouet\n◄ Kentskrid Ar Breton ►\nSklerdéramb ol er speredeu\nHemb diséhein er haloneu.\n1. — Er guerzennou, er sonnenneu hag er marvailheu e gavér él livr-men e zou bet, en darn muian a nehé, mollet é Feiz ha Breiz guéharal, pé é Kroaz ar Vretoned. En eutru F. Vallée, e zou é pen er gazeten-men, ur guir ami d’er Vreihis, en des plijet getou rein en dorn d’ein de zibabein ha de reneùéein me hannenneu ; rak, dré ma veint lénet get éleih mui a dud, m’em es ind kanpennet akerh éndro ha lakeit é galleg. Distroeit em es eùé mar a unan a nehé é brehoneg Guéned. Harpet on bet é kement-sé get en Eutru Guillevic, e houi mat er brehoneg-sé, hag eùé get guerzennerion aral ag er ré huellan a zoar Guéned.\nMe merh Léa en des bet sekouret bras genein choéj paud a doñnieu e jauj doh er guerzenneu-men. Unañnik benak a nehé em es bet eùé get en eutru Vallée ha get en eutru Iouañn er Moal, er barh brudet e hrér a nehou Dir-na-dor.\nEm bout e hran hoah de drugèrékat en duchentil Perrin, mollerion er Barzaz Breiz, en dout bet, èl ma houlennen geté, me lausket de gemér ter ag er hañnen- neu e zou él livr kaer-sé. M’em es ind troeit é guerzeu galleg ha lakeit é mesk me ré, bout neoah ma ne vou ket kavet merhat me ré-mé ker braù èl dé.\nA dural, open ar guerzenneu e héli er galleg a belloh, é vou lénet amen ter aral hanaùet mat get en ol, hag em es eùé lakeit é brehoneg eit diskoein de Vreihis, a gement ma hellen, peger braù ha peger kaer int.\n2. — Paud a dud e chonj geté é ma grons énep d’er galleg più benak e gar er brehoneg ; revé-zé er Vretoned ne hra ket vad dehé hum ziskein na lakat en treu de vonet ar huellat. Nen dé ket guir en dra-zé tam erbet.\nEr Vreihis, p’ou des dalhet mat d’ou lavar keltiek, e zou dishaval ou spered doh hani er Galleued, en des ankoéheit ou heltieg, én ur stouiein edan klean Sezar. En neu spered-men ne rinkant ket, eit kement-sé, bout é kaz en eil doh égilé. N’ou des meit de houni unan hag en al a nehé é kerhet dorn oh dorn ; ésoh e helleint elsé donet de ben a huellat buhé mab dén ; de labourat eit en dra-zé é téli en ol dud a galon bout goubéet ér bed-men, ma tei er guir goué ag en nerh de hoannat hag en nerh salvus ag er guir de griùat perpet. Rè gaer ha rè ihuél é er galleg a nehou é unan eit en dout dobér a hum gemér doh er brehoneg, na doh lavar erbet aral konzet étal dou. Eit hé ind bout peurikoh, en dra-zé ne vir ket doh té a seùel eùè inour er Vro.\nGuélet e hrér bleu er hlazen\nÉ houiùein é sked er rozen ?\nA hendaral, pep rumad tud e bieu er guir de hoarn ha de zesaùein lavar é gourdadeu ; hag er vro e garehé torrein er guir-sé a natur e huélehé droug é koéh geti. « Er Sauzon ne glaskant ket skrapein er guir-sé get er Geltied e chom én ou zer ranteleh, na get er Fransizion én ou inizi tost d’en Normandi ; ne hrant ket er geu-zé d’er Voéred hollandéz memb, e zou bet feahet dehé — hag hur Breihis nen dint ket bet feahet, ind ou des hum reit d’er Galleued a galon vat ha dré skriù get ou Dugéz Anna. »\nBreihis, eit hé ind konz brehoneg, e houi neoah biùein, hag, a pen dé ret, merùel kerklous èl bugalé aral Bro-Gal. Er péh e zeliant d’er vro, gredus int d’er gobér ;\ner péh e zeli er vro dehé, hardéh eùé en er goulennant. Breihis e gollehé paud ag er péh e dalvant pe vehé lammet geté, dré gri, er péh ou diforh agrén azoh en dud aral. Haval é vehent doh er meni-Fransizion-sé e nah ou bro hag ou hanù reih, hag hum gav ér gér é kement léh e zou ar en doar. É sigur seùel ou inour, en en taulant d’en dias. Èl ma lar ur gazeten hugenaud galleg ha brehoneg, Kloc’h en Eutru P. Passy (1903, I, p. 4), « er garanté étré er pobleu e rink, eit doug fréh, bout harpet ar garanté er vro, ha honen ne vou meit ur geu, ma ne vé ket saùet ar er garanté tinér doh hur hornad bro, ha tour iliz hur parréz. Er Suis e zou rannet a gornadeu bras nen des hañni a nehé bili ar en aral, ha chetu perak er Suised e zalh kement doh ou bro. »\nÉr republik vihan-sé é hes elkent pear lavar hag e zou, ne laran ket hembkin lausket de viùein é peah, mes konzet ha skriùet, get er ré e velestr er vro.\n3. — Éngorto on a gavet kent pel en tu de laret splann perak é chonjan él ma hran a zivout en dra ma hag en dra, e sell doh gouiedigeh er brehoneg. Treu erhoalh e vou hiniù devizein penaus hum gemér eit lén ésoh men guerzenneu.\nÉ brehoneg ne skriùér ket èl é galleg, mes éleih guel, rak pep lihéren e gonz ataù èl ataù. Elsé ne vé lakeit guéh erbet g de gonz èl j, pé s èl z.\nGuéhavé neoah e hellér kanpen un tammig er gir eit ma vou skriùet beañnoh hemb bout diés de lén. Lakeit em es n è léh ñ érauk ur gonsonen (nameit un n aral e vé), hag en n-sé e rink dalbéh bout laret dré er fri. É brehoneg Guéned an, on, é lost ur gir, e vé distilhet de gonz èl é galleg.\nA hendaral, eit ne vou ket, ér skritur, kement a gem étré el lavareu konzet é Breih-Izél, em es groeit liés elsé :\nw e vé de lénein é Tregér oa hantér-gonsonen ; é Léon u arlerh g, k, é léh aral v ;\næ e zou èl é é Tregér, ea, ae é Léon ;\nau e zou èl ô é Tregér, ao é Léon.\nMar a unan ag er girieu nen dint ket skriùet én ur huerzen èl én un al, revé men dé groeit er guerzenneu- zé kentoh get brehoneg er hornad bro-hont eit get hani er hornad-men. Brehoneg Léon e denn bras de vrehoneg Kerné ha d’hani Tregér. Ou zri e hellér ou heijein kevret ha gobér geté ul lavar skriùet e binùikei get er guellan girieu ha troieu hanaùet é pep kanton. El lavar aléjet elsé e hel, klouskoudé, bout skriùet un nebet dishaval, doh ma vé brehoneg Léon, pé hani Kerné, pe hani Tregér impléet muioh eit er réral.\nÉr guerzenneu é, dres pep tra, é ma forh és gobér er heijaj fur-sé ; n’hel meit kaerat er brehoneg abéh, ha rein de biù benak er honz en tu d’hum gleùet mat étré zé, é lakat kevret deu dra e hoantér kement kavet : bout a unan ha dishaval ar un dro.\nÉn treu zou ret, hum unañnamb ;\nÉn treu arvarus, d’hur chonj groamb ;\nÉ kement tra zou, hum garamb !\nChetui ul lavar kemun é latin, e zou hanaùet mat é Breih hag e zeliehé bout héliet get en ol.\n↑ Ur houlen aveit dougein bri de lavareu pep kornad bras hur bro, de Ganbr er Lézennerion 1870 (é galleg), get er Hont a Charencey, H. Gaidoz ha Ch. Bro-C’hall, Paris, 1903, paj. 7 ha 8 a gent-skriù en eutru Gaidoz.\nAdtapet diwar « https://br.wikisource.org/w/index.php?title=Gwerziou_Barz_ar_Gouet/Kent-skriu&oldid=18199 »\nKemmoù diwezhañ degaset d'ar bajenn-mañ d'an 5 Meu 2011, da 20:14.


Breizh, un istor a garantez | Apprendre en Breton\nDesevel ur bugel e brezhoneg a dalv kement a reiñ dezhañ ul lañs a-bouez da geñver e gresk, dezhañ da gaout un dra ouzhpenn ha da vezañ en e aes tro-dro deskiñ ar yezhoù.\nStéphane Gouraud - Rener eskopti Morbihan ar gelennadurezh katolik, prezidant bodad-sturiañ ar yezhoù e Breizh\nAr brezhoneg a zo stag ouzh hon istor hag hor rannvro. Gwechall e oa ar brezhoneg yezh pemdeziek met goude an eil brezel bed eo bet cheñchet an traoù : muioc’h-mui a dud a rae gant ar galleg ha niver ar vrezhonegerien az ae war zigresk (evit gouzout hiroc’h, clikit amañ). Koulskoude, a-drugrarez d’ar skol dreist-holl, ez eus c’hoazh deus hor yezh hiziv-an-deiz.\nKaout ar chañs da zeskiñ brezhoneg er skol a zo ivez un doare nevez da gaozeal ha da vont e darempred gant an dud. Tu zo d’ar vrezhonegerien reiñ ur ster nevez d’ar ger « kaozeal » : ober gant ar brezhoneg a dalv ivez kement a gemer perzh war-fed an treuskas-yezhoù ha da zerc’hel ar yezh bev.\n… hon istor\nAr brezhoneg a zo al liamm etre ur bugel hag e istor, e sevenadur ha talvoudegezhioù ar vro. An anvioù-lec’h, an troioù-lavar, ar skinwell, an internet, ar skritelloù-brudañ a zo skouerioù evit diskouez pegen bras eo plas ar brezhoneg er vuhez pemdeziek. Hiziv, deskiñ ar brezhoneg a zo ivez un degouezh evit kompren istor ha sevenadur ar vro.\nAr brezhoneg a zo ivez un doare da greñvaat al liamm gant ar rannvro, he zalvoudegezhioù hag ar vrezhonegerien : 12% an dud deuet en oad e Breizh hiziv !\n© 2019 CAEC Bretagne - Tous droits réservés - Mentions légales - Grouplive - Création de site Internet Bretagne en collaboration avec Ekinox


Le parler de Plounévez-Moëdec - Page 2\nSujet: Re: Le parler de Plounévez-Moëdec Ven 27 Fév 2009 - 16:51\nSujet: Re: Le parler de Plounévez-Moëdec Mer 4 Mar 2009 - 15:48\n- Ya bep seurt.. bep seurt tud euh.. a .. a welan… Darn na blij ket dezhe kontañ …Met me ’h a da lâret un dra mennaket dit Jean-Pierre. War .. war ar maez ewel ma emaomp-mimp (ni) a (o) chom a vez kad (kavet) un deiz hirie c’hoazh kalz a dud a youl vat. Hage an dud-se a garche (a garfe) a-walc’h euh.. lâret ma kerez pezh a anavezent, kontañ pezh a anavezent, abalamour dezhe da reoù all, ar re a ven (a van) ha kontañ dezhe da zelc’hen joñj. Hag ze zo oun dra vat met ne vez ket euh... vez ket dalc’het joñj trawalc’h deus tout pezh o deus bet kontet ar re gozh deomp. Met bremañ ze a hat.. a hatteu (addeu) hage a joñj diñ e vo moaien da hadkemer aboe ar penn kentañ. Surtout pe (pa) vez an dud diwar ar... diwar ar maez é (o) kontañ. E-barzh euh.. e-barzh euh hom broioù, me a lâr deoc’h zo (ez eus) kalz a dud zavant (savant) hag a zo kat da ziskiñ kalz a dreoù da tud.. d’an dud ar c’hêrioù hag e-barzh ar skolioù. Met mimp (ni) a zo tud ankweet (ankouaet) on tamm bihen (bihan) e-barzh ar e-barzh ar c’hirioù (ar c’hêrioù).\n'mesked 'n dud, sûrement pour e-mesk an dud...\n???, j'entends quelque chose comme /displégèdit/, pour oaront, je ne suis pas sûr non plus pour la désinence.\nde même pour anavezent, le contexte nous laisserait à penser qu'il s'agit de anavezont (reste à confirmer que dans ce parler : -ont s'y prononce bien ainsi).\nar re a ven : je suppose : ar re a van = ceux qui restent.\nDernière édition par Ostatu le Jeu 22 Avr 2010 - 17:23, édité 1 fois\nSujet: Re: Le parler de Plounévez-Moëdec Mer 4 Nov 2009 - 12:47\n"Darn a gar tomm, darn a gar ien ;\nha nétra né vén.\n"Il y en a qui aiment chaud, il y en a qui aiment froid,\net rien ne reste »\nCe dicton recueilli par J. Hingant confirme cette supposition.\nSujet: Re: Le parler de Plounévez-Moëdec Sam 27 Nov 2010 - 16:20\nsuite de la transcription du premier fichier :\n- ??? re disparité etre dud är c’hêrioù hag är re c’hampagne.\n- Ya kalz re … abalamour hag... abalamour da bära …abalamour an arc’hant ma kerez a zo e-barzh ar c’hêrioù hag a vez divennet ar c’hêrioù hag an uzinioù lec’h emañ an.. an arc’hant bras hage... ar pennoù bras so euh... zo ??? o c’hir.\n- Chechë (sachañ) dour d’o milin.\n- Ya, …a cha... a chach dour de.. d’o milin. Met gwelet a vez abaoe‘n toullad blawejo so (bloavezhioù zo) än dud a aesa tont memestra war ar maez abalamourdezhe da c’hoût hage da ziskiñ hag ze, é joñj diñ, a zo un dra vat ewit ar vugale a teuy war hom lerc’h. Gweleta refomp penaos zo on dra mennak dä zivenn hage 'joñj diñ ä zivennfont anezhañ.\nSujet: Re: Le parler de Plounévez-Moëdec Ven 30 Sep 2011 - 0:26\n- Ya, pa vez gwelet, pugur (peogwir) koulz ha me welez e-barzh ar vro : skolioù natur, skolioù brezhoneg, skolioù dä ziskiñ dañsäl ; an dud non (en em) interes deuz ar yezh ha deus sevenadur.\n- ‘peut ket ‘met zellet e-barzh ar … e-barzh or parrouz bihän ewel Benäc’h a zo our skol rinier hage a-zigentañ piv oa bet graet ar skol-ze, piv a ouie ma vije bet kalz a dud e-barzh ar skol-ze a zivenn an natur, leun e vez.. a vez ar skol e-pad ar bloaz, e-pad ar bloaz, n’eus ket ‘med.. ‘med goull… goull ordin ha n’eo ket kad ar skol memes dä vournich ???… , ze a joñj diñ, ewid or par… or barrouz bihän ewel m’eo Benac’h memestra a zo moaien dä zivenn un dra mennaket (bennak(et)).\nOn attendrait : ur barrouz (ur barrez) vihan\nSujet: Re: Le parler de Plounévez-Moëdec Ven 30 Sep 2011 - 18:28\n- Neuze o deus c’hoant …euh… euh… kelennerien ha skolaerien toud hag ar vugale da dostaat d’un dra bennaked all bremañ pugur (peogwir) int o telc’hen pellaat deuz ä.. deuz än natur.\n- Ya, ha bremañ digant … digant än Europ, me a joñj diñ, e vo moaien da zivenn ä broioù bihän. Dec’h a oan e-barzh Bro-Dreger, barzh Lanmeur hage a joñj diñ e vo moaien da zivenn ar broioù bihan ewel Bro-Dreger, ar parroujoù bihän a-dreuz är broioù-ze hage moarvat a vo roet arc’hant da zivenn reñs (ar re-se) da zivenn är rinieroù, kalite än dour, nompaz vrezañ (freuzañ) re ar girjer (girzhier) tout är monumanchoù memes än ilijoù (ilizioù), ar chapelioù, ar c’halver, or c’halver 'n eus ordinou or signification. Der (dre) amañ a welën pé oamp a tont tre Bulat ha neuze amañ a zo kalverioù hag a deugn (o deus-int) or or fût a zo borsoù warne, ze a zignifie penaos gwechall a oa kleñved är bousenn (bosenn) der (dre) amañ.\nOn attendrait ar vosenn 'la peste'\nN.B. dans ce coin-là, ar girzhier (prononcé girjër) désignent les talus.\npas certain des formes verbales : welën (welan ?) et oamp /wãm/ ?\nDernière édition par Ostatu le Lun 3 Oct 2011 - 17:06, édité 1 fois\nSujet: Re: Le parler de Plounévez-Moëdec Sam 1 Oct 2011 - 13:21\n- Petra oa ze kleñved ar bousenn ?\n- « La peste » är bousenn. Hage ze a lâre d’än dud penaos pé weled or c’halver evel-se, daou gilometr ouzhpenn deuz är c’halvar-ze a zo ur veuteun peotramant ur chapel a zivenne deuz ar c’hleñved-se.\n- Veunteunioù zo e-barzh kreiz Breizh amañ hag a oa ewit un dra bennaket toud.\n- Toud ar veuteunioù-ze, bez’ zo re gozh re oant ket ken… ken kozh-se, a deugn (o deus-int) memestra or signification, ar reñz ä wellae deuz or c’hleñved bennaket ordin hage a joñj din memes… med an hanter dionte a zo bet dispareset hañ ! Met pezh a chom memestra a zo moaien dä zivenn anezhe, a joñj diñ, sellet.. sell pegement a dud ac’h ae gwechall d’ober or bedenn d’är veunteun abalamour d’o.. d’o bugale da vale, abalamour dezhe dä yac’haat deuz ur c’heñvled bennaket, ewit ar c’hezeg ; sell pegement a veunteunioù oa, ewid är zaout, ewid ar moc’h, ewid vorzh petra loened zo toud, kar memes veunteun är bleiz e-barzh Lokenvel a wellae deuz ur c’hleñved.\nSujet: Re: Le parler de Plounévez-Moëdec Lun 3 Oct 2011 - 14:33\n- ya.. oa veuteun ar bleiz.\n- Hag a oa ur veunteun mat.\n- Ya… euh…veuteunioù hag äl loened oa… oa prizet gwechall.\n- Ya, euh…gwechall a oa kalz a loened e-barzh är… e-barzh ar menajoù, loened bihan, loened bras, hag ordin ë viche unan bennaket a (o) font da gerc’het dour deuz ur veunteun bennaket dä wellaat an dud peotramant äl loened, kajimant a lârfën deoc’h e-pad ar bloaz.\nOn attendrait : ur veunteun (feunteun) vat.\nSujet: Re: Le parler de Plounévez-Moëdec Lun 3 Oct 2011 - 15:29\n- Al loened eo or bern a dalvoudegezh a-barzh or menaj.\n- Or loe… Toud än .. an dalvoudegezh ur menaj oa a-barzh ol loen. Gwechall a ouvezet (ouzoc’h) a-walc’h ne viche ket gwerzhet ed, gwechall a viche.. a viche troket ed digant ar bleud, ha goude e viche troket ar bleud digant bonioù bara, ha digant ar boñ ac’h aemp da gemer bara d’ër voulañjiri. Donc ze … med…ne oa ket… ne viche ket paeet bara digant arc’hant…ewel a viche graet en deiz hirie.\nN.B. : ha digant ar boñ ac’h aemp da gemer bara d’ër voulañjiri. (mont da... da... )\nen de(iz) hirie (hiziv) = au jour d'aujourd'hui\nSujet: Re: Le parler de Plounévez-Moëdec Lun 3 Oct 2011 - 16:03\n- Ya, bromañ zouden oas ‘komz deomp deuz or prad hag a dalveze tri bark. Displeg se deomp un tamm bihan enta.\n- Gwechall pé (pa) ‘c’h ae or merer da feurmiñ or menaj a viche red dezhañ zellet da zigentañ digant pära (petra) oa moaien dezhañ dä wellaad i (e) loened, ewid gwellaat ar zaout a oa ezhomm yeot, ewit gwellaat är c’hezeg a oa ezhomm lann, hag äc’h ae diouzhtu d’är prad. Hage ma vije ur prad a zelle, pe vije prad gleb, pe vije or prad zec’h evel just, ha ma viche prad bord är rinier a zelle, a lâran deoc’h, ma… ma vounte kilwez (kelvez), koad kilwez war bord ar prajeier, hage ze a lâre dezhañ oa moaien dezhañ dä droc’hañ yeot…met ze a lâre dezhañ oa moaien dezhañ d’ober voenn ivez ewid äl loened er goañv… ha ze a lâre dezhañ oa moaien dezhañ dä gas al loened goude nije troc’het ar voenn ; or prad a dalveze tri bark. E-barzh or park or wech e viche hadet ed e-barzh ne oa ket moaien da .. da droc’häñ mann ebet e-barzh goude, ne oa ket moaien dä lakaat loened ebet e-barzh goude. Met da wrimenniñ pé vije arri an newez-amzer a-raok e vije troc’het ed, met ne oa ket moaien d’ober nemet se. Kentoc’h e-barzh … e-barzh or prad a oa moaien d’ober kalz a dreoù. Hage c’hoazh a viche haddigoret är gwajoù pé (pa) vije arri (erru) an newez-amzer hage e viche tapet dluzhed, ziliennoù pé (pa) vije hadgraet ar gwajoù digant ar valc’h (falc’h).\nN.B. : ar gwajo(ù) = ar gwazhioù = ruisseaux, rigoles...\nSujet: Re: Le parler de Plounévez-Moëdec Lun 3 Oct 2011 - 18:26\n- Ya.. vije leusket an dour met gwechall e vije bec’h ??? dour e-barzh prajoù.\n- Ya, pugur, än droejoù dour a vije ewid or prad, bez’ oa… vije droejoù dour ewid dek dewezh, bez’ oa… vije droejoù dour ewit pemzektez, bez’ vije droejoù dour ewit teir zizhun. Met toud än droejoù dour-ze na oant ket bet merket goude ar revolusion, goude.. ar reñz oa bet kollet ewid är milinoù hañ, ewid är milinoù, met ewid är prad, ewid är prajeier, ar reñz a oa bet chomet oh a c’hallet.. a c’hallët lâret beked är bloavejoù dek ha tri-ugent digant ën noterioù pé vije graet är paperoù euh… ar feurm newez ; med abaoe boñ… pugur ne vez ket kaset zaout d’är prajeier ken. Peotramant a vezont leusket e-barzh e-pad ar bloaz ha bremäñ a vez plantet gwez e-barzh är … e-barzh ar prajeier. Donc ze a zo bed ankoueet tout met marteze a vefe mat d’är vugale hadgouzout se memestra penaos a vewe an dud gwechall war ar c’hampagne ha digant para (petra)\nSujet: Re: Le parler de Plounévez-Moëdec Lun 3 Oct 2011 - 21:26\n- Ya, vije bec’h tu a-benn d’ober dour. Milinoù nije ezhomm dour… vije ezhomm dour dä lakaat war ar prajoù. …biez vije ezhomm da .. vije ur biez dä gas dour d’ar milinoù ivez.\n- Ya, memes.. met… … euh ??? gwechall ma keret pé vije arri an newez-amzer, ar miliner ’n om… ‘n om… pugur omp ‘komz deuz milinerien…pé vije arri än newez-amzer a zelle ordin deg-eñ (hag-eñ) na boze ket ur c’hwil-derv war ar wezenn gistin a-raok ar wezenn derv. Ha ma vije kont er mod-se, ze a lâre dezhañ, penaos e vije ret dezhañ kerc’het mein da skoilho un tamm bihan muioc’h pe un tamm bihän nebeutoc’h ar rinier ; kar ma… ma vount euh.. an delienn, an delienn gistin a-raok än delienn derv, ze a lâre dezhañ penaos än hañv a viche zec’h ha reche ket a zour hag a vije ret dezhañ skoilho muioc’h ar rinier. Hage ne peut ket met zellet bep ploaz a vez… a vez kont evel-se. Pé vount… an delienn gistin a-raok än delienn derv a vez zec’h an amzer. Ar bloaz-mañ pé oa arri fin miz ebrel aze a oa bountet an delienn derv a-raok an delienn gistin ; ze a lâre e viche gleb ën amzer ha n’on ket bet trompet ivez digantañ, abaoe eo glép.\n- Te ‘fa gwelet se.\n- Ya, ahat, bep ploaz a zellañ (a sellan).\n- Bon, aze on .. on ton neuze gant Fañch Kemener neuze Didier Squiban.\nSujet: Re: Le parler de Plounévez-Moëdec Lun 3 Oct 2011 - 21:42\n- Bon Maurice, bremañ eo krog an dud dä ‘n om vel deuz än natur, tud deus diavaez, tud ??? yeot, dä naetaat heñchoù ha d’ober kalz a dreo(ù) (a draoù).\n- Euh ya, muiöc’h-ha-muiöc’h, gwechall e vije gwelet unan bennaket o pourmen ordin, med ë.. ën deiz hirie a vez gwelet bandennadoù. Me a wel… me non okup deuz ër gwinojennoù Plounewez hage a meump graet bremañ zo pemp ploas so. Bep lun a labouromp war ar … ar gwinojennoù dä wellaat anezhe dä fichañ serten kwignoù (kouignoù) a zo dionte abalamour d’an dud dä vezañ brawoc’h dezhe a (o) pourmen a-dreuz ar c’hampagne hag a vez gwelet an dud o pourmen. Med ë… pé welet än dud o pourmen a welet anezhe a (o) sellet… kalez (kalz). Kalez a blij dezhe goul’ abalamour da bara ha penaos a oa är gwinojennoù ze aze gwechall.\n‘n om vel deuz = se mêler de ?\nDernière édition par Ostatu le Mar 4 Oct 2011 - 12:58, édité 1 fois\nSujet: Re: Le parler de Plounévez-Moëdec Lun 3 Oct 2011 - 23:37\n- Ya. ar re en oad n’eent (aent) ket dä bourmen pa vijent arri (erru) kozh gwechall.\n- Nann, gwechall ha n’een(t) (aent) ket da bourmen met gweled a vichent memes tra ‘treujiñ (treuziñ) äl lanneier, dont d’är bourk pe treujëd ar gwinojennoù, a-dreuz är gwinojennoù digant ol letern en noz. Dont dä gerc'het un tamm bara, ur bannac’h kafe, un tamm butun, mont d’eväñ or chopinäd beked ar bourk ha memes dont dä gontañ kaojoù etre ar menajoù ; a viche ket kemeret än hent james pugur vijent war o zreid hag ä viche kemered ordin or winojenn.\n- On hent-treuz.\n- On hent-treuz, ya.\nSujet: Re: Le parler de Plounévez-Moëdec Mar 4 Oct 2011 - 12:50\nHagë me a joñj diñ euh penaos euh ze… ze a ra vat hadlakad reñs en valeur, haddiskouen penaos a zo moaien d’än dud da non gad e-barzh on natur vat. Hagë gwelet… kar boñ an dud ac’h a da vale ; med laran deoc’h ne renk ket…gwashoc’h ewid bale raent ; aretiñ a raent dä zellet pata sort gweñ (pesort gwez), pata sort plant, pata sort fleur a vount. Hagë me a blij diñ ivez pé vez… pé vez diganiñ ä (o) pourmen, euh lâre dezhe, esplikañ dezhe, para a vount, para a oa gwechall ha para a zo en deiz hirie a vountë hag a-benn on toullad bloawejoù amañ ma vefo moaien da zivenn, da derc’hen da zivenn ar gwinojennoù-ze euh… a jõnj diñ memeus tra, ze a refe… an dud a teu meumes.. dam memeus digant än otokarioù e teuönt. Hag gwelet a vez kalz a skolioù a teu ivez. Gweled a rañ penaos a-benn dek dewezh amañ e-barzh Zant Juna, e-barzh Zantez Juna Plounewez am euz eizh otokarr.\n- Deuz a belec’h ma Doue e teu tout an dud-se ?\n- Deuz är skolioù. Deuz är skolioù. Hag e jõnj diñ memeus tra, euh deuz Zant Juna beked goude ac’h aemp a-hed ar Gwik. Goude ac’h efomp beked än oratouer Zant Bastien hag a refomp Lokenvel, a refomp är c’hoad. Ha goude a teufomp da Zant Junä - a zo moaien d’esplikañ d’är vugale tout kement sort natur a zo moaien da gaoud e-barzh ar vro amañ : ar girjer, ar parkeier, ar prajeier, ar rinieroù, ar c’hoajoù.\nSujet: Re: Le parler de Plounévez-Moëdec Sam 8 Oct 2011 - 18:37\n- Ar prajeier zo dilaosket bremañ.\n- Ar prajeier a zo dilaosket met ‘peut ket met zellet memeus tra bord är rinier a welet ordin or rinier, or prad, or c’hoad hag or park ordin-ordin. Vorzh pelec’h ec’h efet, kajimant vorzh pelec’h ec’h efet, a welet bord är rinier… lec’h… lec’h a zo or zaonienn … don-mat : or rinier, or prad, or c’hoad hag or park. Hag bord är… bord är prad-se, e-barzh traou (traoñ) är c’hoad a vichër ordin kajem… kajemant ordin ol lèc’h.. or.. or c’hwign (ur c’houign), lec’h oa moaien dä dremen war an treid kuit tä vac’hañ yeot.\nSujet: Re: Le parler de Plounévez-Moëdec Jeu 13 Oct 2011 - 13:57\n- ya, ar prajoù vije gleb, a vije ezhomm kad plas, plasoù kalet a-benn charrän ar voen d’än dut dä c’halloud bale warnañ.\n- ya, justamant hag a dremene an dud bord är c’hoad pugur gwechall memes pé viche troc’hët är voen bord är rinier a vije diboullet hag a vije kasët un tamm bihän da kwec’h (ouzh krec’h) lec’h e viche muioc’h zec’h är prad ablamour dezhañ da.. da zec’hañ mat. Met ne viche ket graet ar voen james bord är rinier. Diboullët e viche a-zigentañ hage goude a viche direchet (direstet ?) ha hadtroc’hët da lakaat da zic’heñ (sec’hañ). Hage ar bernioù voen a vije graet ordin distok deuz är rinier.\ndirestañ (foen) = faner (du foin)\nSujet: Re: Le parler de Plounévez-Moëdec Ven 14 Oct 2011 - 18:39\n- Ya. Goude e-barzh ar prajoù vije kerc’het yeot deuz är goañv pa vije lake(t) ur bannac’h dour ? dä lakaat e-mesk äl lann.\n- Ya laouen avat ! pé vez arri ë… an… an newez-amzer. Al lanneier, ar reñz a oa sañset dä vezañ… ar reñz a oa, a oa klasked ivez… e-barzh an douär pinvidik. Gwechall pé vije moaien da hadañ lann oun tu mennaket e-barzh un… un tamm douar treut bennaket a vounte lanneier ordin. Met hennezh a nevo kalz a valeur ewid är c’hezeg. Pé viche hadet, hadet zegal, pé hadet .. yeot.. yeot pe voen, voen tirien a vije hadet. Voen tirien a zo voen hadet hañ.\n- Voen tirien a zo voen a viche hadet e-barzh or park, n’eo ket, n’eo ket voen prad na voen melchon eo hein. An dud a joñj dezhe, kalz a dud ä joñj dezhe penaoz voen tirien eo voen melchon, euh voen melchon ruz pe melchon glas, ze n’eo ket gwir. Un tirien a zinifi hadet. Met hadet digant… digant an dorn.\n- hadet gant an dorn.\n- digant dorn hag a viche troc’het yeot pe zegal dä veskañ digant.. digant lann da reiñ d’ar c’hezeg er goañv.\nSujet: Re: Le parler de Plounévez-Moëdec Sam 15 Oct 2011 - 17:59\n- ya, al lann ne viche ket re anezhe bezañ re galet.\n- ha vi… viche ket kaled ivez. Hennezh a viche lann, lann daou vloaz hag a viche lann mad ordin. Hag oun tamm lann, oun toullad beteravëz, tamm kerc’h d’ar c’hezeg - me a lavar deoc’h - ar reñz a deugn or yec’hed mat…. ewit… e-pad ar goañv. Ar reñz a oa da vont d’är c’honkour goude, d’ar c’honkourioù pé vije arri an newez-amzer da Wengamp ha da Zant-Brieg ??? kar memes kalz a gezeg a vije bewet ar mod-se hag a viche gwerzhet d’an estrañjour goude, d’ar Japoneed, d’an Espagnoled, euh un tamm partout.\n- A vije vlour (flour) o blev warne.\n- A vije vlour ha.. ket… vi… viche ket… ne blije ket d’or peizänt kaoud... kaoud kezeg blev youst warne.\n- Blev kriz.\n- Te ya, ben ya just.\n(ce qui est en rouge est incertain)\nSujet: Re: Le parler de Plounévez-Moëdec Dim 16 Oct 2011 - 15:17\n- Pa viche charreet, charreet ar voen, ‘vije kalz a blijadur e-barzh ar prajoù.\n- Oh pé ya me(t) pé viche charreet ar voen… tout, ar vugale dä gomãns a vije kontant. Abalamour a ouient a-walc’h, gouvezet raent a-walc’h a vije lâret dezhe ordin digant re gozh nonpaz mont dä c’hoari e-barzh ar prajeier a-raok ma vo troc’hët voen. Met goude… met ret eo diñ komz deoc’h deus on dra mennaket marteze ha n’anavezet ket. Beket ar bloawejoù naontek kant ‘h an.. ‘h an dä lâret deoc’h penaos peg.. pegen pinvidik ha pe… hage pegen start a oa an dud e-barzh or prad. A-raok ar bloawejoù nav naontek kant a viche kaset är vugale hag a lârfen deoc’h deus.. deus Pluned Tonk.. Tonkedeg, ya avat, beket Plougras Gwerliskin ec’h ed dä zaonienn al Leger hañ da Zant…\neuh an deiz Meurzh al Lard goude kreisteiz, an deiz-se goude…\n- Goude kreisteiz seulamant ?\n- Goude kreisteiz, än deiz Meurzh al Lard da zañsäl e-barzh ar prajeier. Hage nou… ‘h an dä lâret deoc’h abalamour a bara. Da ampech ar gozed d’ober douar, douar gozed war ar prajeier abalamour da nonpaz ar falc’herien d’eskeñtiñ o valac’h (falc'h) pé vichen(t) a (o) troc’häñ voen. Hag a viche graet deus se än ebatoù. Hage ze, kalz a dud a deugn ankoueet ze. Ha ne vez ket kontet ze ken met e-barzh serten tier, war ar maez... hag me a lavar deoc’h e vefe domaj ankoueet ze, kar ze a rae, ze a rae parti deuz pinvidegezh or prad.\nec’h ed = ec'h aed (?)\nDernière édition par Ostatu le Lun 17 Oct 2011 - 13:44, édité 1 fois\nSujet: Re: Le parler de Plounévez-Moëdec Dim 16 Oct 2011 - 15:37\nvoici cet énoncé isolé : http://www.wat.tv/audio/al-lann-re-galet-4bvo9_2jmuf_.html\nDernière édition par Ostatu le Mar 18 Oct 2011 - 13:00, édité 1 fois\nSujet: Re: Le parler de Plounévez-Moëdec Mar 18 Oct 2011 - 7:49\nSauf erreur (je n'ai pas le contexte), la phrase me semble totalement mal comprise ("ne viche ket re anezhe bezañ", ça ne va pas du tout. Sur un plan syntaxique, c'est du chinois) :\n"al lann (ne) vije ket ret de(zhe) be(zañ) re galet"\nA la première écoute, j'avais pensé aussi à :\n"al lann (ne) vije ket ret de(zhañ) be(zañ) re galet"\nJe n'entends pas non plus "viche" mais bien "vije".\nSujet: Re: Le parler de Plounévez-Moëdec Mar 18 Oct 2011 - 10:46\nPour moi, c'est très clair dès la la première audition:\nles ajoncs, c'était pas obligé qu'ils soient trop durs.\nal lãnn vij ké ré né bé ré 'ga:lët\n= al lann ne veze ket ret anehe bezañ re galet.\nlann, considéré comme un collectif : pluriel anehe, anezho\nJ'ai cependant un doute sur le "temps" de vij (= vez, veze, vije... ? est, était, serait?)\nSujet: Re: Le parler de Plounévez-Moëdec Mar 18 Oct 2011 - 11:04\nTrès clair peut-êter, mais cette phrase n'a strictement aucun sens : "al lann ne veze ket ret anehe bezañ re galet".\nSujet: Re: Le parler de Plounévez-Moëdec Mar 18 Oct 2011 - 11:12\n= ils pouvaient être tendres... (verts?) [pour l'usage auquel ils étaient destinés]\n= il ne fallait pas qu'ils soient trop durs\nHors contexte, impossible de se prononcer.\nSi c'est des ajoncs broyés pour nourrir les chevaux qu'il s'agit, (pure hypothèse de ma part) "il fallait qu'ils soient tendres" (la aussi, hypothèse de ma part).


Engouestl Gourlizon da live 2 ar garta Ya d’ar brezhoneg\nDalc’het eo bet al lid-sinañ en ti-kêr d’ar Yaou 14 a viz Du 2019\nDegemeret eo bet an it. Lena Louarn, besprezidantez ar C’huzul-rannvro karget eus ar yezhoù ha prezidantez an OPAB, da sinadur ar garta Ya d’ar brezhoneg gant an it. Emmanuelle Rasseneur, maerez Gourlizon, a zo he fal lakaat he c’humun da gas 14 ober da benn, dindan 2 vloaz, evit diorren ar brezhoneg.\nAheloù disheñvel a zo bet votet gant ar C’huzul-kêr : ouzhpenn staliañ panelloù divyezhek evit mont e-barzh ha mont e-maez ar gumun e vo staliet panelloù-heñchañ er gumun, plakennoù-straed divyezhek ha, dre vras, panelloù diyezhek a vo staliet bep tro ma vo tro da sevel pe da cheñch anezho ; a-hend-all e vo fiziet studiadenn holl anvioù-lec’h ar gumun er servij Glad Yezhel-Panellerezh an Ofis publik.\nEmañ Gourlizon gant ur raktres digeriñ un hentad divyezhek en he skol bublik er bloavezhioù a zeu ha kas a raio da benn un enklask e-touez kerent ar vugale evit gouzout hiroc’h diwar-benn ar pezh emaint o c’hortoz eus ar c’helenn divyezhek. Kemer a raio perzh er c’houlzad bloaziek evit broudañ kelenn ar brezhoneg d’an oadourien ha, gant ar pal reiñ d’ar vrezhonegerien peadra da lenn, e vo prenet levrioù brezhonek gant al levraoueg-kêr.\nEvit klozañ, oberoù a bep seurt a vo boulc’het evit ma c’hallo an dud gwelet pe lenn brezhoneg war ar pemdez : pennad-stur ar c’hannadig-kêr, logo, kartennoù-pediñ ha kement zo.


Korn-liv - Wikipedia\nTri c'horn-liv hag ur bluenn da skrivañ\nAr c'horn-liv, pe korned-liv, pe pod-liv, a zo ur podig ma vez lakaet al liv da skrivañ gant ur bluenn, ur doug-pluenn pe ur stilo-pluenn. Arveret e veze araok ne vefe ijinet ar boulbluenn hag ar stilo gant kartouchennoù e kerzh an XXvet kantved, en amzer ma veze soubet e bluenn pe zoug-pluenn ennañ.\nTraezoù dastumad pe a-stroñs int hiziv hon deiz. E gwer, porselen, arc'hant, laton pe en ur c'hendeuzad plom-staen e c'hallont bezañ. Ur golo a vez gantañ evit parraat a fotañ, aezhenniñ pe bezañ kontammet.\nAdal amzer skriverien an Henegipt e veze graet gant kornoù-liv, ha goude en impalaeriezh roman. Diseurtelaat a reas en Europa en XVIIIvet kantved. Dispredañ a reas e deroù an XXvet kantved pa voe ijinet ar stilo-pluenn gant kartouchennoù. Ne oa ket ezhomm ken soubañ an stilo-pluenn el liv goude bezañ skrivet un nebeut linennoù. Taolioù-skrivañ ar skolidi a oa un toul krenn ganto evit lakaat o c'horn-liv.\nKorn-liv eus ar 1añ pe an eil kantved eus Vaison-la-Romaine o taolenniñ Gwener, he dimezelled-a-heul ha putti vihan\nKorn-liv eus an Azginivelezh (bloavezhioù 1590) e goularz, bet d'ar roue Sigismund III Vasa\nKorn-liv persiat e kouevr enskantet en arc'hant, eil hantervezh ar XVIvet kantved\nKorn-liv e porselen bet da James Burnett, lord Monboddo (war-dro 1760)\nSkouerioù kornioù-liv beajiñ eus an XIXvet kantved\nKorn-liv en ur c'hendeuzad plom-staen\nKorn-liv ar c'hroc'haner Alexandre Bigot (war-dro 1900)\nTaol-skrivañ skol gall eus 1900. Gwelout a reer an touloù evit korn-liv ar skolidi\nKorn-liv e gwer hag ur stilo-pluenn (1989)\nPluenn da skrivañ\nAdtapet diwar « https://br.wikipedia.org/w/index.php?title=Korn-liv&oldid=1869511 »\nKemmoù diwezhañ degaset d'ar bajenn-mañ d'an 31 Meu 2020, da 19:27.


Volta-Uhel - Wikipedia\nTeir lodenn ar Volta.\nVolta-Uhel (galleg: Haute-Volta) eo anv kozh Burkina Faso.\nSavet eo bet er bloaz 1921 ha torret er bloaz 1932, hag adsavet e 1947, a-raok dont da vezañ Burkina Faso d’ar 4 a viz Eost 1984. Un darn eus Afrika ar C'hornaoueg C'hall e oa.\nDont a ra an anv "Volta-Uhel" eus ar stêr Volta e red al lodenn grec’h anezhi er vro-se.\nTri skourr a zo gant ar stêr-se :\nar Volta Du,\nar Volta Gwenn,\nar Volta Ruz.\nWar banniel broadel Volta-Uhel e oa aroueziet an tri skourr-se gant livioù ar bandennoù.\nAdtapet diwar « https://br.wikipedia.org/w/index.php?title=Volta-Uhel&oldid=1671404 »\nKemmoù diwezhañ degaset d'ar bajenn-mañ d'an 15 Du 2015, da 10:59.


Yod - Wikipedia\n(Adkaset eus י)\nUr pennad Yod (lizherenn) zo ivez.\nBugale o tebriñ yod gant Jan Miense Molenaer (heulier)\nKerc'h, gant laezh. N'eo ket yod-kerc'h Breizh-Izel graet gant bleud malet munut\nLa polenta gant al livour italian Pietro Longhi (1702–1785)\nRisengrynsgrøt, yod-riz e doare Norvegia\nAr yod a zo ur meuz graet diwar poazhañ bleud, bleud gwinizh pe kerc'h peurvuiañ, e-barzh dour pe laezh, ma komzer eus yod dre laezh pe dre zour. Met gant heiz, riz, ed-Turki ha greun all e vez graet yod ivez hervez ar broioù, ha neuze e vez anvioù a bep seurt evel polenta hag all.\nA-wechoù e vez graet gant greun hanter valet e-lec'h bleud.\n1 Yodoù all, dre astenn-ster\n3 Ar yod er yezh\nYodoù all, dre astenn-ster[kemmañ | kemmañ ar vammenn]\nGant legumaj poazhet dre laezh ha friket e c'haller aozañ yod ivez. Yod avaloù-douar (pe yod patatez) eo an hini brudetañ. Bez' ez eus ivez yod karotez, ach, asperjez, potiron, potimaron hag all.\nYod frouezh zo ivez, teuzet dre boazhañ, gant sukr ouzhpennet a-wechoù : avaloù, bananez, kistin, pechez hag all.\n"Yodenn", "flastrenn" (pa vez al legumaj hanter-flastret pe ar frouezh hanter-deuzet hepken) ha "kaotigell" (pa vez ar frouezh poazhet mat) zo gêrioù all implijet evit komz eus aozadennoù tost en o doare da vezañ fardet.\nAr yod zo unan eus an doareoù koshañ en istor da zebriñ greun, kalz a-raok ar bara a zo anavezet abaoe ur 4 000 bloaz bennak.\nYod a oa ur meuz ordinal gwechall war ar maez e Breizh-Izel. Roet e veze dreist-holl d'ar vugale ha d'a re gozh dizant. Meneget eo e-barzh ur bochad sonennoù.\nAr yod er yezh[kemmañ | kemmañ ar vammenn]\nYod silet : anv roet d'ar yod-kerc'h e korniadoù zo.\nBazh-yod : bazh da dreiñ ar yod er gaoter e-keit ma vez o poazhat ; ur vazh damheñvel eo a vez implijet e c'hoari sachañ war ar vazh-yod.\nKof-yod : kunujenn taolet d'un debrer yod.\nbiz-yod : unan eus ar pemp biz a zo war an dorn.\nDer süße Brei (Ar yod dous), kontadenn gant ar vreudeur Jacob ha Wilhelm Grimm.\nSellit ouzh ar ger Yod er\nAdtapet diwar « https://br.wikipedia.org/w/index.php?title=Yod&oldid=1884984 »\nKemmoù diwezhañ degaset d'ar bajenn-mañ d'an 16 Gwe 2020, da 17:49.


gaerañ - Synonyms of gaerañ | Antonyms of gaerañ | Definition of gaerañ | Example of gaerañ | Word Synonyms API | Word Similarity API\nTop 10 similar words or synonyms for gaerañ\nTop 30 analogous words or synonyms for gaerañ\nIliz ar bara kresket (Tabgha) Ar marelloùigoù a weler war al leurenn eo ar re gaerañ a c'hellfed gwelet er Palestin.\nAfrodite Eris, a oa an doueez nemeti ha ne oa ket bet pedet da eured ar roue Peleüs hag an nimfenn Thetis, a daolas un aval-aour war daol ar banvez a oa skrivet warnañ « D'an hini gaerañ ».\nAgnès Sorel Meleganez e oa Agnès Sorel, gwenn-sklaer he c'hroc'hen. Hervez tud hec'h amzer e oa kaeroc'h eget ar re gaerañ. dispak e veze he c'hrubuilh ganti. Anezhi e chom:\nImpalaeriezh Gupta En hanter kentañ ar 5vet kantved e voe an delwennoù Gupta en o barr : ar stignoù, kempouez an trolinennoù, an dremmoù zo eus ar re gaerañ. Bez' e voe neuze eus un doare Gupta daoust d'an hengounioù lec'hel.\nFrancesca da Rimini Ur plac'h eus ar re gaerañ e oa, merc'h da c'h-Guido da Polenta, aotrou kêr Ravenna. Bevañ a eure en amzer Dante Alighieri, a reas anezhi unan eus tudennoù an "Divina Commedia".\nCarlos Alberto Torres Gantañ eo e voe merket pal diwezhañ gourfenn Kib vell-droad ar bed 1970 (Brazil 4-1 Italia) goude ur gasadenn diwezhañ digant Pelé hag a beurechue un taol c'hoari a-stroll e-touez ar re gaerañ en istor ar vell-droad.\nAntiope (mamm Amfion) Hervez ur vojenn all e oa merc'h da Nikte, roue Thebai, ur wreg eus ar re gaerañ, ma oa sot Zeus ganti. Un noz e santas e oa Zeus o c'hoari ganti a-greiz ma oa o kousket, kemeret gantañ neuz ur satir. Evel-se eo e teuas da vout mamm Amfion ha Zethos.\nParis (mab Priamos) Ha peogwir ne gave ket he c'hont he devoa graet he soñj kaout plijadur ivez diwar-goust ar re all. Neuze he doa kaset dezho un aval-aour a oa skrivet warnañ « d'an hini gaerañ» (e gregach e oa Ἡ καλὴ λαϐέτω / "hê kalê labetô") : hennezh e oa « aval an dizemglev ».\nAtaulf Eus an dierniezh Balting e oa. Anvet e voe da roue hervez an doare german, war bez e genderv ha breur-kaer Alarig Iañ. Hervez an istorour got Jordanes e oa un den eus ar re speredekañ hag eus ar re gaerañ.\nIstanbul Kompren a reas gallusterioù al lec'h an impalaer roman Kustentin Meur pa zivizas e vije adkempennet ar geoded evit sevel "Roma nevez". Urzhiañ a reas sevel ilizoù, plasennoù, boulouardoù ha lec'hioù foran eus ar re gaerañ. Goude e varv, hag eñ beziet en Iliz an Daouzek Abostol tost da vezioù an dud eus ar santelañ-se, e oa anvet ar gêr nevez Kergustentin ("Constantinopolis").


Pajenn:Morvan - Kenteliou hag istoriou a skuer vad evit ar Vretoned, 1889.djvu/413 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/413\nSetu ama eun abaden avad, eme ar manac’h en eur gregi en he zivesker an eil goude eben gant he zaou zorn evit ho lacat da vont var araog. En doare-ma ne zigouezin biken, ha gouscoude emaoun tost brema.\nN’edo ket neuze ouspen tregont leo dioc’h Vien.\nRed e voue dezhan clask adarre eun ti bennag eleac’h ma cafje bouet d’en em great ha ma c’helje en em ziskuiza eun dervez pe zaou. Guelet a ra a dost d’an hent eun tiik guen ha coant, eun tamik liorz en dro dezhan.\n— Aze, eme ar manac’h, e tle beza tud en ho eaz o chom, dioc’h guelet pe ger brao eo an ti ; hogen re vihan eo evit ma ve maner eun aotrou bras.\nEn em drompla a rea breur Ian en dro-ma ; an ti, evit guir n’oa ket eur maner braz, da eun Aotrou braz e voa avad, eun tamik prins euz an Allmagn en doa savet an ti-ze eno e creis douarou gouez evit gallout kemeret he ebat eno, pa deue di da chaseal gant he gamaraded. Ne voa o chom en ti coant-ze nemet eur gardian, eun den coz hag he c’hreg, carget gant an Aotrou da zioual an ti ha d’he zelc’her e ratre evit ma c’helje ar perc’hen dont di pa garje.\nAr gardian a reas digemer mad d’ar manac’h, hag a reas dezhan guella ma c’helle. He loja a reaz en eur sanail azioc’h ar marchosi, hag e roe dezhan peadra da zibri ha da efa Breur Ian a dremenaz eno tri dervez, o tiskuiza, o louzaoui he dreid, hag o kemeret nerz evit mont adarre en hent. Bemdez gouscoude e rea eur gamed bennak da velet hag hen a c’helje bale. Siouas poan en devoa, hag e lavare outhan he unan :\n— Ma’m bije bet ama an azen griz a zo duhont em c’houent, ne vijen ket bet ken nec’het-ma ! Doue\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/413&oldid=162605 »\nKemmoù diwezhañ degaset d'ar bajenn-mañ d'an 21 Mae 2020, da 10:40.


Ar Feiz dre ar Meiz - Wikipedia\nUr c'hatekiz katolik evit gouroadidi eo Ar Feiz dre ar Meiz , savet gant Pêr Even, hag un dibab a-douez ar pennadoù a oa bet moulet e-kerz 30 vloaz er gelaouenn Imbourc'h, un dibab a zo bet graet gant ar skrivagner e-unan dre ma felle dezhañ ober eus e skridoù un oberenn unvan, ha da gentañ dre an urzh en deus roet dezho enni.\n"Ar Feiz hag ar Meiz" n'eo, e stumm ebet, un oberenn hiniennel nag a faltazi. Ar feiz reizhkred, hini an Iliz a-viskoazh, en deus fellet da bPêr Even displegañ ha netra ken. Pezh en deus graet ar skrivagner n'eo nemet danzen gerioù , resisañ ma c'halle, a-benn tizhout ar pal-se.\nAdtapet diwar « https://br.wikipedia.org/w/index.php?title=Ar_Feiz_dre_ar_Meiz&oldid=1879240 »\nKemmoù diwezhañ degaset d'ar bajenn-mañ d'an 20 Mez 2020, da 16:50.


Prizieg - Wikipedia\n967 ann. (2019)\n48° 03′ 43″ Norzh\n3° 24′ 29″ Kornôg / 48.0619444444, -3.40805555556\nkreiz-kêr : 166 m\nbihanañ 56 m — brasañ 230 m\nPrizieg a zo ur gumun eus kanton Gourin e departamant ar Mor-Bihan.\n5 Emdroadur ar boblañs abaoe 1790\n10 Daveennoù ha notennoù\nDiwar an anv-den galianek-romanek Britius, graet e annez en Norzh d'ar c'hamp roman a oa e Berne.\nDeut da vrezeliñ ouzh Morvan Lez-Breizh e 818 e voe savet e gamp e Prizieg gant Loeiz an Deol, impalaer frank; e 1860 e voe kavet 2 000 pezh moneiz karolingian etre keriadennoù Beler ha Kervenac'h.\nMelestradurezh: krouet e voe ar gumun e 1790; gant al lezenn eus an 23 a viz Eost 1790 e voe lakaet e penn kanton Prizieg gant div gumun ennañ: Prizieg ha Sant-Tudal ; e Bann ar Faoued e oa; dilamet e voe kanton Prizieg gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe Prizieg en Arondisamant Pondi bet krouet e 1800 hag e Kanton ar Faoued bet brasaet e 1801.\n104 gwaz hervez marilhoù ar gumun, 134 hervez monumant Santez-Anna-Wened, 132 hervez monumant ar re varv (d.le. 4,39 % ag ar boblañs hervez an niveradeg bet graet e 1911 ) eus ar gumun, a gollas o buhez abalamour d'ar brezel.\nFuzuilhet e voe ur milour breizhat bet ganet er gumun gant al lu gall d'an 21 a viz Du 1915.\n1940, Repuidi-brezel: d'an 10 a viz Even 1940 e oa 291 repuad e Prizieg; 24 anezhe n'oant ket distroet d'ar gêr c'hoazh d'ar 1añ a viz Gwenholon 1940.\nd'an 31 a viz Mae e voe taget an ti-post gant tud eus ar Rezistañs met ne voe kemeret blank ebet gante, ha d'ar 6 a viz Even e voe tapet 6 100 Lur gante.\ne miz Even, daou zen ag ar Rezistañs a voe lazhet gant an Alamaned pa voe taget kamp paotred ar strouezheg e Kerfur; pevar ezel all ag ar Rezistañs a voe fuzuilhet e Bodkenven; e Miz Gouere, seizh den ag ar Rezistañs a voe fuzuilhet e Karnal-Vihan; daou ezel arall ag ar Rezistañs a voe lazhet er gumun.\nEmdroadur ar boblañs abaoe 1790Aozañ\nJoseph Marie Le Parc, d'ar 14 a viz Genver 1882, soudard er 262vet Rujumant Troadegiezh, soudardaet en Oriant, bet fuzuilhet gant al Lu gall e Moulin-sous-Touvent (departamant Meuse, Bro-C'hall) d'an 21 a viz Du 1915 e-pad ar Brezel-bed kentañ,,.\n(br) Prizieg war lec'hienn Geobreizh\n↑ Henri Guiriec, La Région de l'Ellé - bas et haut Ellé, e ti an aozer, hep deiziad, (e galleg), pajenn 17\n↑ Henri Guiriec, La Région de l'Ellé - bas et haut Ellé, e ti an aozer, hep deiziad, (e galleg), pajenn 28\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 305 ha 364\n↑ Cassini - EHESS - Prizieg - Fichenn ar gumun\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 305\n↑ René Le Guénic, Morbihan - Mémorial de la Résistance, 1998, pajennoù 36-39\nAdtapet diwar « https://br.wikipedia.org/w/index.php?title=Prizieg&oldid=1971183 »


Mirza Ghalib - Wikipedia\nMirza Ghalib, pe Mirza Asadullah Baig Khan (1797-1869), a oa ur barzh a skrive en ourdoueg hag e perseg. Eus un tiegezh nobl e oa hag en em lakaat a reas da sevel barzhonegoù d'an oad a 10 vloaz.\nBevañ ha skrivañ a reas da vare dibenn an Impalaeriezh Voghol. Barzh e voe e lez Bahadur Shah Zafar (1775-1862), betek 1857, pa voe diskaret an impalaer gant ar Saozon a lakaas o c'hrabanoù war Indez.\nGhalib a seller outañ evel unan eus ar skrivagnerien ourdouek pouezusañ hag unan eus diazezerien al lennegezh vodern er yezh-se. Hiziv eo brudet c'hoazh, koulz e Pakistan, en India hag e-touez an dud divroet eus ar broioù-se er bed a-bezh.\nAdtapet diwar « https://br.wikipedia.org/w/index.php?title=Mirza_Ghalib&oldid=1801342 »\nDernière modification le 1 Eos 2018, à 20:33\nKemmoù diwezhañ degaset d'ar bajenn-mañ d'an 1 Eos 2018, da 20:33.


Pajenn:Sales - Introduction d’ar Vuez devot.djvu/431 - Wikimammenn\nPajenn:Sales - Introduction d’ar Vuez devot.djvu/431\nradur, abalamour ma en em amusont quement ouz an amser gaer da zestum ho fourvision divar ar fleurachou, ma c’hancounec’haont ober o guenan munut ; mæs pa vez rust ha tenval an Nevez-amser, e reont mui a c’horadur ha nebeutoc’h a vel : rac evel na ellont quet sortial da zestum ar mel, en em occupont da beupli ha da vultiplia o raç. Evelse ivez e c’herru alies, Philotee, ma teu an ene, oc’h en em velet en Nevez-amser eus ar gonsolationou spirituel, d’en em amusi quement d’o destum ha d’o suna, ma ra cals nebeutoc’h a œuvrou mad en abondanç eus an douçderiou spirituel-se ; ha ma ra er c’hontrol emesq ar rust amser hac ar sec’hor spirituel sulvui a œuvrou dîn ha ferm, hac a c’horadur interieur eus ar guir vertuziou a batiantet, a humilite, a zisprigeanç anezi e-unan, a resignation hac a renonçamant d’e amour propr, sulvui ma en em vel privet eus ar goud hac eus ar santimanchou agreabl a zevotion.\nUn abusion vras eo eta etouez cals, ispicial etouez ar merc’het, cridi penaus ar servich, pehini a rentomp da Zoue hep santout goud na tenerediguez ebet a galon, a ve nebeutoc’h agreabl d’e Vajeste divin ; pa zeo er c’hontrol hon actionou evel ar ros, pere, peguement bennâc ma o deveus mui a c’hras pa vezont fresc, o deveus cousgoude mui a c’huez-mad ha mui a nerz pa\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/431&oldid=118611 »


Pajenn:Koñchennoù eus Bro ar Ster Aon.djvu/93 - Wikimammenn\nPajenn:Koñchennoù eus Bro ar Ster Aon.djvu/93\nRak-se, ne veze graet tamm netra e Lokeored hep Bertele. Kana a rae d’ar badeziantou, d’an eureujou, d’an interramantou, d’an oferennou ; embann a rae traou ar gouarnamant hag e rae ivez gwerz ar sant er vered ; toullou ar re varo a veze graet gantañ hag o lakaat a rae enno. Son a rae ar c’hleier hag e tinte hag e vralle anezo, lakaat a rae bole enno hag e save poueziou ar horolaj, ar pez a gave an enorusa evitañ. Ha ne oa ket hep gwir rak daoust ha n’eo ket heñ eo a verke da bep hini, e-giz-se, ar mare da ober pep tra ?\nDao eo d’in lavarout d’eoc’h ivez e ouie Bertele labourat mat-tre an douar, ha lakaat a rae kaol, irvin hag avalou-douar e-touez an ed :\n« Perak koll douar ? » emezañ, « Ar pez na gavo ket mat ar gwiniz a yelo gant an traou all. »\nO vont euz e bark, eun devez, edo e bal gantañ war e skoaz hag en e zorn eur gordenig, hag ouz penn ar gordenig eur c’havr, Bouchig e ano, kerniel sounn d’ezi ha reun flour hag hir. Hag hi seder war he divesker moan ha mistr ha war he zreid na stokent ket ouz an douar, koulz lavarout. Prenet en devoa Bertele ar c’havr-se evit meur a abeg, met dreist-holl evit divega ar c’haol tener.\nDa vare an añjeluz edod, eun tammig en tu-all zoken, pa voe Bertele dirak an iliz. Hag heñ da son an añjeluz e-ser « drailha eun hanter pater ».\nO vont da baka e bal en dro edo, pa welas poueziou an horolaj diskennet izelik. Hag eur soñj d’e spered. « Ha ma’z afen d’o sevel ? »\nLezel a ra e bal harp ouz ar voger, staga a ra Bouchig, ha yao en tour. Ar pouez kenta a zo diaesoc’h eget boaz da sevel : glao a zo bet, hag, emichañs, ar gorden a zo distrempet. Egile avat a zo skañv.\nGraet e labour gantañ, e tiskenn Bertele en eur vouskana. Seder eo an tamm anezañ da veza kaset eun devez-all en e dro, ha da vont da welout hag aozet eo koan gant Godig, ar fura gwreg a voe morse dindan bolz an neñvou, ar vaouez ar wella da arboella an traou.\nDigouezet en traon, e kav Bertele e bal. Met ar c’havr ? Gavr ebet ken ! Klask a ra a bep tu d’ezañ, trei ha distrei a ra, amañ, aze, du-mañ, du-ze, du-hont, e diabarz an iliz, en diavaez. Gavr ebet ! gavr ebet !\nHag e klemm hag e krog da c’hervel :\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/93&oldid=148330 »\nKemmoù diwezhañ degaset d'ar bajenn-mañ d'an 18 Kzu 2018, da 16:58.


Evel ma ouzoc’h moarvat ez eo Ai’ta! ur strollad savet e 2005 evit difenn ha broudañ ar brezhoneg, hag evit ma vo anavezet gwirioù ar Bretonezed hag ar Vretoned war o yezh. Embann a reomp splann n’int ket ar brezhonegerezed hag ar vrezhonegerien evit gouzañv droukziforc’h Enedis Breizh. Galvet omp bet gant ur pratik eus […]\nEmbannet e oa bet e penn kentañ miz Kalañ-goañv e vefe savet ur gwir logo divyezhek get servijoù an ti-kêr, èl ma oa bet lâret get ar maer David Robo aze , da skouer. Met pell emañ Yann brezhoneger pe Lena brezhonegerez ag e/he gazeg ha pell alese ! Savet eo bet get an ti-kêr un […]\nE 2018 e oa bet aozet un oberenn arouezel war unan eus busoù Rannvro Breizh gant ar strollad Ai’ta ! Lakaat « Breizh Washing » Loïg Chesnais-Girard war wel e oa ar pal. Livet e oa bet neuze ur c’harr-boutin gant livaj dour. Ne oa ger brezhoneg ebet war ar c’hirri-boutin Breizh Go d’ar c’houlz-se, na kemenadennoù dre […]\nRak ne chomimp ket mut ! O paouez embann un diviz grevus-kenañ a-enep d’ar brezhoneg emañ Kuzul Bonreizh ar Stad C’hall. 9 den, nann dilennet ha gant liamm ebet gant hor yezhoù, o deus dibabet e Pariz lakaat mellad 2 ar Vonreizh (« Ar galleg eo yezh ar Republik ») da dalvezout en un doare anterinour. Degas a […]\nManifestadeg e Gwengamp d’an 29 a viz Mae!


Pajenn:Dizanv - Ar c’henta Miz Mari, 1868.djvu/132 - Wikimammenn\nPajenn:Dizanv - Ar c’henta Miz Mari, 1868.djvu/132\nvarvas e dad mager… Sant Josef a oa eus lignez ar Roue David. Beza bet choazed gant Doue evit diouall an daou brisiussa tenzor-se, Jesus ha Mari, a zo ur merc sclear oa sant Josef ar pez a lavar aneza ar Scritur ac an Tadou Santel, un den fur, just, an oll vertuziou enna. Pur ha chast e oe bepred, evel ar Verc’hez.\nEaredigez ar Verc’hez Vari, ervez santez Berc’het, a roe evel da zantout ur vertuz ker caer, ur zantelez ker braz, ma lekea kement ini a vele anezi da gaout joa en o c’halon ouz vertuz an Elez ; ac eviti da gaout calz a c’hened, ne deue var ar spered, o velet anezi, nemet sonjou da denna d’ar Baradoz. Mar b-oa evelse evit an dud all, mar sentent, o velet Mari, kement a joa ouz vertuz an Elez, ouz ar chastete, sant Josef a zantse en e galon muioc’h c’hoas a\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/132&oldid=124517 »


Abrege eus an Aviel/Chapistr 32 - Wikimammenn\nAbrege eus an Aviel/Chapistr 32\n◄ Evit ar pempet sul goude Pasq Evit Gouel an Assantion Evit ar sul goude ar Yaou-Basq ►\nEvit Gouel an Assancion, da lavaret eo an deiz ma pignas hor Salver en Eê, hanvet ar Yaou-Basq.\nJEsus a assamblas e Zisquibien voar menez Olivet evit o renta test eus e driomf. Recommandi a eure dezo preseg an Aviel d’an oll nationou eus ar bed ; hac evit lacât ar syell diveza da guement tra en devoa disquet dezo, e ra dezo guelet, en ur bignat en Eê, penaus e oar ar guir hent a gondu dy, penaus en deus-en disquet dezo en e Aviel, ha penaus e reignint gantàn en e c’hloar, mar bevont eveldàn voar an douar.\nMeditation voar Myster an Assancion, ha voar ar frouez a dleomp da denna anezàn.\nConsideromp penaus hor Salver adorabl, goude beza lavaret adieu d’e Vam santel ha d’e Zisquibien voar menez Olivet, ha roet dezo e ziveza benediction, a bignas dirazo en Eê, leun a c’hloar hac a driomf.\nConsiderit an oll Elez o tisquen evit e ziguemeret, e adori, e anaout evit o Roue hac o mæstr souveren. O pebes rejouissanç a voe en Eê, pebes triomf l Ma n’en deus biscoas speret na calon an den comprenet ar pez en deus preparet Doue d’ar re er c’har, piou a ouffe compren ar pez en deus preparet d’e Vap-unic, e pehini en deus lequeet e oll gomplesanç ? Ma ne illit quet eta compren ar gloar a behini e jouis ho Redamteur divin, nac an hueldet eus e Dron, considerit da viana gant admiration ha contemplit hervez ho callout ar gloar pehini a zeu da ravissa an oll Sperejou celestiel.\nPebes joa santel na dle quet produi ar Myster-mâ e calon ur gouir gristen !\n2. P. Considerit penaus Jesus-Christ o quitât an douar hac o pignat en Eê, a zesq deomp ez eo an Eè hor gouir bro, ha ne doump voar an douar nemet tremenidi, hac evel er plaç eus hon exil. Dïsqui a ra deomp penaus e tleomp distaga hor c’halon diouz ar bed-mâ, ha lacaat hor speret hac hor sonch en Eê.\nMadou, enoriou, plijadurezou ar bed, petra hoc’h eus-hu a guement a ouffe rei deomp ur gontantamant parfet ? Ne d’eo nemet en Eê e allomp cavout hor gouir eürusdet.\nJesus a so pignet en Eê evit prepari ur plaç da hep hini ac’hanomp. Aquisitet en deus deomp ar guir da vont d’an Eê, pleneet en deus deomp an hent, e gontantamant hac e joa eo hor gouelet o querzet ennàn. Pebes couraich na dle quet ar songeson-ze da inspira deomp !\nSavomp eta hon daoulagat hac hor c’halonou varzu an Eê, e pelec’h ema Jesus hon tenzor, ha na sellomp ouz an douar nemet evit e zisprijout;\nHa consideri a ràn-me an douar evel ar plaç eus va exil ?\nSongeal a ràn-me alies en Eê ?\nPetra am eus me grêt bete-vremàn evit an Eê ?\nPetra am eus-me souch da ober evit meritout un deiz beza recevet en demeuranç eürus hac eternel-ze ;\nDoue a offr din an Eê, e revus a rin-me ?\nO va Doue, distaguit va c’halon diouz an douar. Grit din en em gonsideri bepret evel un divroet hac ur pelerin er bed-mâ, ha querzet gant couraich varzu va guir bro. Ne c’houlennit diguenê, va Doue, evit meritout an Eê, nemet ar pez a so just, ræsonabl ha facil gant ar sicour eus ho craç ; ne vezo nemet em goall ha dre ma faut mar collàn ar plaç eürus a so destinet evidon. Quen evit na errue un hevelep maleur guenê, grit din ober ar binigen a garot, disposit ac’hanon hervez ma plijo gueneoc’h en draounen-mâ a zaëlou ; roit din ar boan a blijo gueneoc’h. Ne c’houlennàn digueneoc’h na prosperite na joausdet er bed-mâ ; ne zesiràn nemet an heur d’ho quelet ha d’ho meuli da james on ho Pales eternel.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_32&oldid=95032 »\nKemmoù diwezhañ degaset d'ar bajenn-mañ d'an 9 Du 2016, da 14:49.


Pajenn:Al Lae - Bilzic.djvu/80 - Wikimammenn\nPajenn:Al Lae - Bilzic.djvu/80\nall o vont d’ar gêr ! Treantet gant an hao gleb-dour-teil. Ha war dreujou o dor klufaned Pennenez o c’hoarzin goap outan. Marvad ma vije bet kanfarted ar bourk eno, aet e vijent bet, marvad, da ambroug anean beteg e di.\nAr givijerien, pere a gignas ar paour kêz Bidoullig, o deus kavet ar bodig drêz a lakaas ar gazeg fur da drei en diotaj. Roet o deus anean d’ar barner, hag heman, sioulik, a reas eun enklask. Den ne oa bet er marchosi nemet an toulladig pôtred an nevoa gwelet e-unan, hag en e spered, koulskoude difius, ne goueas ket ar mennoz e vije bet unan eus ar re-ze an nije bet grêt an tôl… An tôliou gwialenn, ôtrou barner, roet hep abeg na reiz, a ve paeet, er bed-man pe er bed all.\nBilzig, c’houi hen goar ervad, ne oa na birbilher , na brabanser, hag a zalc’has evitan e-unan hano an hini an nevoa lakaet Bidoullig da ziodi hag he mestr da gouea er poull-hao : c’hoant n’an nevoa ket da vea tapet diwar-bouez e deod. Hag evelkent, am c’hredo neb a garo, tamm laouenidigez ebet ne dennas Bilzig eus digoue ar barner… Abalamour da betra ? Abalamour da betra ?… Goulennet digantan. Hen e-unan, marvad, ne vije ket bet evit hen displega dirakoc’h, hen gouzanv a rê.\n↑ Birbilher, bavard.\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/80&oldid=159850 »\nKemmoù diwezhañ degaset d'ar bajenn-mañ d'an 22 Ebr 2020, da 17:07.


Kevredigezh Kembre-Breizh: Roz-kamm Kembre o sevel o fenn\nRoz-kamm Kembre o sevel o fenn\nBleunienn vroadel Kembre eo ar rozenn-gamm, hag implijet e vez an arouez-se kalz muioc’h eget ar bourenn en deiz a hiziv. Al liamm etre an div blantenn vroadel n’eo ket diaes da gompren pa ouezer e vez graet, e kembraeg, ‘cennin Pedr’ (pour Sant Pêr) diouzh ar roz-kamm.\nAr roz-kamm zo brav da welet, met kavet ez eus bet ivez un implij dezho, rak e miz Ebrel 2004 e voe krouet an embregerezh Alzeim gant Trevor Walker, David Palmer hag Alan Porter, tri den hag a oa bet kenlabourerien war skiant al labour-douar. Enklaskoù Trevor Walker diwar-benn ar galantamin, ha diwar-benn alkaloidoù all, a vroudas an tri skiantour da ziazezañ o embregerezh.\nAr galantamin a vez produet er roz-kamm, ha diwarnañ e vez graet gant Alzeim un dramm hag a vez implijet evit gorekaat kresk ar c’hleñved Alzheimer.\nKavet e oa bet gant an tri enklasker e oa mat-kenañ hin, hag ivez pri, diribinoù ar Mynyddoedd Du e kostez Talgarth, e Kreisteiz Powys, Kembre, evit ar roz-kamm. Live ar galantamin er bleunioù er c’horn-se zo uheloc’h eget e lec’h all e Breizh-Veur hag en Europa.\nBetek bremañ ez eo diwar bleunioù treuz-erc’h degaset eus Bulgaria hag eus Bro-Chin ez eo bet kavet ar muiañ a c’halantamin, met hiviziken, dre ma vo marc’hadmatoc’h ma ne vez ket ret mont ken pell war e lerc’h, ez eus spi da gaout e vo graet muioc’h a implij eus an dramm diazezet war ar galantamin gant mezeien Kembre ha Bro-Saoz. Evit bremañ, e Bro-Skos hepken e vez aotreet e reiñ dre ordrenañs.\n37,000 a dud e Kembre zo gant ar c’hleñved Alzheimer, ha bep ma’z aio ar boblañs war goshaat ez aio an dregantad-se war greskiñ.\ntagioù galantamin, kleñved Alzheimer, Mynyddoedd Du, Powys, roz-kamm, treuz-erc'h


Pajenn:Crocq - Marvailhou Kerne, 1910.djvu/98 - Wikimammenn\nPajenn:Crocq - Marvailhou Kerne, 1910.djvu/98\nYan ne oa anezan nemet eur c’hreiz-denig, na bras, na teo, na ledan ouz an a-drenv ; na bihan, na moan kennebeut. Mes Yan n’oa ket hirr e ziouskouarn ; finoc’h e oa eget Alanig al Louarn, hag e zac’h a veze dalc’hmad leun-tenn. Kent-se, n’eo ket eur souez, tamm ebet, ma lavare ar C’haperien eus Yan : « Heman a zo eun ebeul anezan ! »\nAntronoz, Katellig Fri-Minaoued ne gouskas\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/98&oldid=124215 »


Journal de Renaud Camus, dimanche 18 mai 2014\ncréée le lundi 19 mai 2014, 15 h 21\nmodifiée le lundi 19 mai 2014, 15 h 41Dimanche 18 mai 2014, minuit et demi. Nous avons fait un bien mauvais coup à cette pauvre Jeanne. Nous l’avons entraînée dans notre ~~~~~~~~~ ~~~~~~~~~ ~~~ ~~~~~~~~ ~~’~~~~~~~~~ — ~~~~~~~ ~~~~~~~~~~~, ~~~~ ~~~~~~~~ —, ~~~ ~~~~~~ ~~~~ ~~~~~ entendions touristiser cette ~~~~~~~~~~~, ~~~ ~~~~~ ~~’~~~~~~~~~~~, ~~~ ~~ ~~~~~~~~~ ~~~ ~~~~~~~~ ~~~~ ~~~~~~ ~~~ ~~~~-~~’~~~~~~~~, ~~~~~ ~~~ ~~~~~~~ ~~~~~~~~~~. ~~~~, ~~~~~ ~~~~~~ ~~~~~~~ ~~~-~~~~ ~~’~~~~~~~ ~~~~~~, ~~~~~~ ~~~ ~~~~~~~~~ fois. Il conviendrait ~~~ ~~~ ~~~~~~~ ~~~~~ ~~~ ~~~~~ ~~~’~~~~~ ~~~~~~ ~~ ~~~~~ ~~~~~~~, ~~~~ ~~ ~~~~ ~~~~~~ ~~~~~ ~~~ ~~~~~~~~ ~~~~~~~~~~~~. ~~~ ~~~~ ~~~~~~ ~~~~ ~~~~~ ~~~ ~~~~~~~~ ~~~~~~~ ce Christ en ~~~~~~, ~~~~~ ~~~~~~ ~~~~ ~~~~~~~ Rosenberg.\nCependant ~~~ ~~~~~~~ ~~~ ~~’~~~~~~~~~~~~~~~~ ~~ ~~~~ ~~~~~~ ~~ ~~~~~~~~, ~~ ~~~~~~, ~~ ~~~~~~~~~, ~~ ~~~~~~~~~, ~~ ~~~~~~~~, ~~~ ~~~~-~~’~~~~~~~~, ~~ ~~~~~~~~~, à Fauguerolles où ~~~~ ~~~~~ ~~’~~~~~~~~~~~~~ ~~~ ~~~~~, ~~~~~ ~~~ ~~~~~~~ ~~~~~~~~ ~~ ~~~~~ ~~~~~ ~~~~~, ~~~~~~~~~ ~~~~~~~~-~~~~~~~~ ~~~~~~~~~~~~ ; ~~~ ~~~~~~~ ~~ ~~~~~~~~~, ~~~~~, ~~~ ~~~~ ~~~~~~~~~ ~~~ ~~~~~~~~, ~~~~~~~ des rochers décoratifs ~~~ ~~~~~~~~~~~ ~~~ ~~~~~ ~~~ ~~~~~~~~, ~~~~~~~ ~~~~ ~~~~~~~~~ ; ~~~~~~~~~~, ~~~~~~~~, ~~~ ~~~~~~~, ~~~~~~~-~~~~~~~~, ~~~~~~~~~~~-~~~~-~~~~ — ~~’~~~ ~~~~~~~ ~~~~~~~~~. ~~ ~~~~~~~~-~~~~-~~~~~~~~ ~~~ ~~’~~ ~~~~~~ ~~~~ ~~~ ~~~~~~-~~~~~~~~~~ panneau, ni de ~~~~~~-~~~~~~~~~~, ~~~ ~~~ ~~~~~~-~~~~~~~~~~, ~~~ ~~~~ ~~’~~~~ ~~~~~~ ~~~~~~~~~~~~~ ; ~~~~ ~~~~~~~~~~~~~~, ~~~~ ~~~~~~~~~~~~ ~~~ ~~~~ protestons.\nLa ~~~~~~~~ ~~~~~~ ~~~~~~~~~~~, ~~~~~ ~~~ ~~~~~ : ~~’~~~~~~~ ~~~ ~~~~~~ ~~~~~ ~~~~~~~~~~~~~~, ne serait-ce que ~~~ ~~~~~~~ ~~~~ ~~~~~~~ ~~~~~~~~, ~~’~~~ ~~~~~ ~~~~~~~~~~~ ~~~~~ ~~~~, ~~~~~ ~~~ ~~~~~~~~~~ ~~~~~~~~~~~ ~~~ ~~~~~~~~~~ — ~~~~~ ~~~~~ ~~~~ ~~~~~ ~~’~~~~~~~ ~~~~ ~~~ ~~~~~~. ~~~~~ ~~~~~~ beau, même ce ~~~~ ~~~~ ~~~~~. ~~~ ~~~~~ ~~~~~ ~~~~ ~~~ ~~~~~~~~ ~~~~~~~, ~~~~~ ~~~~ ~~~~~~~~~, ~~~~ ~~~~~~~~~ ~~~ ~~~~ ~~~~~~~~ ~~~~~~~ ~~~~~~~~~. ~~~~~~~~ ~~~~ ~~~~~~~~~~~ ~~’~~~~~~~~ ~~~~ ~~~~~ ~~~~~~~~~~~~~ continuent d’infliger des ~~~~~~~~~ ~~~~~~~~~~~~~~ ~~~ ~~~~~~~~~~~ ~~~~~~~~~~~~~. ~~~~~~~~~~, ~~~~~~ ~~~~~~~ ~~~~~ ~~~~~~~ ~~~~ ~~~~~~~~~ ~~~ ~~~ ~~~~~~ ~~~~~~~~~ ~~~~~~ ~~~~~~~, ~~~~ ~~~ ~~~~~~~~ ~~~~~~~~ ~~~ ~~’~~~~~~~~~~~ ~~’~~~~ ~~~~~~~, ~~’~~~~ société, à vivre ~~~~~ ~~~~ ~~~~~~~~~ ~~’~~~~ ~~~~~~, ~~~~~~~~ ~~~ ~~~~~~ ~~~~~~, ~~~ ~~~~ ~~~~ ~~~~~~~~ ~~~~~~~~~ ~~~ ~~~~ ~~~~~~ ~~~~~~ ~~~ ~~~~~ ~~~ ~~’~~~~~~~~~, ~~~~ ~~~~~~ ~~~~~~~~~~~~ ~~~~~~~~~~~, ~~~ très supérieure. Mais ~~~~~~ ~~~~~~~~~~ ~~~~ ~~~~~~ ~~~ ~~~ ~~~~~~~ ~~~ ~~~~~~~~, ~~~~~ ~~~~~~~~~~~~~~~, ~~~~~~~ ~~~ ~~~~~~~~~~ ~~~~~~ ~~~~~~ ~~~~ ~~~~~~ ~~’~~~~ ~~~~~~~ ~~~~~~~~~~~~ ~~~~ ~~’~~~~ ~~~~~ ~~~~ déculturée, ~~~~ elle n’a jamais ~~~~ ~~~~~~~~~ ; ~~~ ~~~~ ~~~~~~ ~~ ~~~~~ ~~~~ ~~~~~~ ~~~ ~~~~~ ~~~ ~~~~~~~ ~~~’~~~~~ ~~~ voit ~~~~, ~~~’~~~~~ ~~~ ~~~~~~~~~ ~~~~, ~~~’~~~~~ ~~~~ ~~~~~~~~~~ ~~’~~~~~~~~~~, ~~~~ ~~~~~~~ d’instruction tout simplement, ~~’~~~~~~~~~ ~~~~ ~~~~ ~~~~ ~~~~~~~, ~~~~~ ~~~~~~ ~~~ ~~’~~~~~ ~~~ ~~~ ~~~~~~~ maison.\nÀ ~~~~~~~~~~~-~~~~-~~~~, ~~~~~~ ~~~~~~~ ~~~ ~~~~ ~~~~~~~~~~~~~~ ~~~~~~~~~~~~ (~~~~~ ~~~~~~~ ~~’~~ ~~~~~), ~~~~ ~~~~~ ~~~ chose se complique ~~’~~~~ ~~~~~~ ~~~~~ ~~~~~~~~ ~~~ ~~~~~~ ~~~~~~~~~~~~~, ~~~~~~~~~~~ ~~ ~~~~~~ ~~~~ ~~’~~~~~~~~ ~~ ~~~~~~~~, ~~~~ ~~~~~~~~ — ~~~ ~~~~~~~ ~~~~ ~~~~~~~~~ ~~~ ~~~~~~~ ~~~~~~~~ ~~~~~~’~~~ ~~~~~~, ~~~ bien davantage d’hommes ~~~~~~~ ~~ ~~’~~~~~~~~~~~ ~~~~~~~~ ~~~~~~~~~~~~~ ~~~~~~~~~~~~, ~~~ ~~~~ ~~’~~~~~~~~~ ~~~~~~. ~~~ ~~~ ~~~~~ ~~~ ~~~’~~~ ~~~ ~~~~ ~~~~ ~~~~~~~ ~~~~~~ ~~~~~ ~~~ ~~~~~~~~~ ~~ ~~~ ~~~~ ~~~ l’après-midi, dans le ~~~~~~~ ~~~~~~~~~~~, ~~’~~~~~~~~~ ~~~~~~ ~~~~~~~~~~~~ ~~~ ~~~~~, ~~~ ~~~~~ “~~~~~~~~~~~”, ~~~ ~~~~~~~~~~~ ~~~~~~~~~ ~~ ~~~~~~~~ ~~~~~~~~~~~~ ~~~~~~~~. ~~~ ~~ ~~ ~~~ ~~~~~~~~~~ ~~~~~~~~~~~, ~~~ ~~~~~ ~~~~ ~~~~~ pénible, et même ~~~~~~~~~~~, ~~~~~~ ~~’~~~~~~~~~~~~~ ~~~’~~~ ~~~~~~~~, ~~~~~~~~ ~~ ~~~~~~~ ~~~~~~~ ~~~ ~~~~~~~ ~~~~~~~ ~~~~ ~~~~ ~~~~~~~~~~~ ~~~ ~~~~~~ ~~~~~~~~~ ~~~ ~~~ ~~~~~~ ~~~~, ~~~ ~~’~~~~~~ ~~~~~ ~~~ ~~~~~~~ qui se croise ~~~, ~~~~ ~~~~~~~~ ~~~ ~~~~~ ~~~~~~~ ~~~~~~~~~~~, ~~~~ ~~~~~~~~~~~ ~~~~~ ~~~ ~~~~~ ~~~~~~~~~~~ ~~~ ~~~~~ ~~~~~~~~~, ~~~~~, ~~~~~~ ~~~ ~~~~~ ~~’~~~~~~ ~~~~~ ~~ ~~~~~~ ~~~ ~~~~ quartiers.\nComment les gens peuvent-ils ~~~ ~~~~ ~~~ ~~~~~~~~~ — ~~~ ~~~~~~~-~~~ ~~~’~~~ ~~~~~~~ ~~~~~ ~~~ ~~~~~~ ~~~~~~~~~~~~~~~~ ? ~~’~~~~ ~~~ ~~~~ ~~~ ~~’~~~~~~~ ~~~~ ~~ ~~~~~~~~~~~.\nvoir l’entrée du dimanche 18 mai 2014 et ses 2 images dans Le Jour ni l’Heure


Pixar Animation Studios - Wikipedia\nPixar Animation Studios zo un embregerezh amerikan gouestlet d'ar sevel filmoù-bevaat gant urzhiataerioù. Brudet eo bet gant berzh Toy Story, deuet er-maez e 1995, kentañ film-bevaat hir 3M. 19 Oscar zo bet gounezet gant ar studio en holl ouzhpenn prizioù all.\nStaliet eo an embregerezh e Kalifornia, nepell diouzh San Francisco. Krouet e oa bet e 1979 evel ur rann eus Lucasfilm a-raok bezañ prenet gant Steve Jobs e 1986. Adalek ar bloavezhioù 1990 he doa savet filmoù asambles gant The Walt Disney Company ha prenet eo bet ganti e 2006.\nAdtapet diwar « https://br.wikipedia.org/w/index.php?title=Pixar_Animation_Studios&oldid=1891017 »\nKemmoù diwezhañ degaset d'ar bajenn-mañ d'an 1 Gen 2021, da 12:34.


Caroline - Wikipedia\npajenn disheñvelout eus Wikimedia\nCaroline zo un anv-badez alamanek, gallek ha saoznek (a-wechoù Karoline, Carolin, Carolyne, pe Carolyn, Carleen, Charlene, e broioù zo), roet d'ar merc'hed, ha kar-tost d'an anv Carolina.\n2.3 E saozneg\n3 Anvioù deveret\n4.3 Tud all\n4.3.1 XVIIvet kantved\n4.3.2 XVIIIvet kantved\n4.3.3 XIXvet kantved\n4.3.4 XXvet ha XXIañ kantved\nDont a ra an daou anv eus an anv-badez paotred Carl, pe Karl, hag a orin alaman e seblant bezañ evel Carla ha Karla, pe gentoc'h eus ar stumm latin deveret, Carolus, gant an dibenn latin -ina, aet da -ine.\nAn anvioù-gwan latin carolinus, carolina a denne d'an impalaer Karl Veur da gentañ, ha goude da gement roue anvet Charlez.\nEn alamaneg e kaver Caroline koulz ha Carolin pe Karoline, ha Carolina koulz ha Karolina.\nKar-tost eo Charlotte.\nLakaet e oa bet an anv diouzh ar c'hiz gant tad ha mamm ar briñsez Caroline de Monaco (Caroline de Hanovre hec'h anv ofisiel), a zo kaoz da c'hiz an anv-badez er broioù gallek er bloavezhioù 1960. Met war a seblant eo ret klask orin an anv e saozneg.\nE saozneg eo stag an anv ouzh an anv-gwan deveret diwar anv ar roue Charlez Iañ (1625-1649) pa vez kaoz eus Caroline Age, pe Caroline literature. Met anavezet eo ivez an anv-gwan all Carolean pa gomzer eus Carolean style.\nE Stadoù-Unanet Amerika e anavezer stummoù damheñvel o distagadur ha skrivet disheñvel:\nevel Carolyn Carlson, dañserez amerikan\nevel Carol Lynn Pearson, skrivagnerez amerikan\nevel Carlene Carter, kanerez "country" amerikan.\nAnavezet eo Caroline evel anv-badez saoznek (Carolyne a-wechoù), gant un distagadur disheñvel, evel\nen anv ar skingomz Radio Caroline\ner ganaouenn Sweet Caroline, gant Neal Diamond.\nMet Carolina a vez implijet ivez e saozneg evel e yezhoù latin (spagnoleg pe italianeg) ha gant an distagadur-se.\nE nederlandeg e skriver ivez Carolien.\nCaroline Gerardhinger, gwenvidigez katolik, marvet en 1879.\nKarolina Kozka, gwenvidigez katolik, marvet en 1914.\nCaroline von Brandenburg-Ansbach, gwreg George II, roue Breizh-Veur.\nCaroline Mathilde von Hannover (1751–1775), rouanez Danmark ha Norge .\nMaria Annunziata Carolina Buonaparte, pe Caroline Murat, Rouanez Naplez, en dilhad ur goueriadez napolitan. Poltred gant Giuseppe Cammarano, e 1813.\nCaroline von Brandenburg-Ansbach (1683–1737), ur briñsez alaman ganet en Ansbach, e Bavaria, pried George II, roue Breizh-Veur. Ne seblant ket an anv bezañ bet gwall anavezet en istor araozi (n'eus bet kavet nemet ur vaouez all anvet Karoline), met berzh a ray diwar neuze.\nCaroline Mathilde von Hannover (1751–1775), priñsez saoz, rouanez Danmark ha Norge,\nFriederike Caroline Luise von Hessen-Darmstadt (1752-1782), dugez Mecklenburg-Strelitz\nCaroline Amalie Elisabeth von Braunschweig-Wolfenbüttel (1768–1821), a zimezas d'ar roue saoz George IV; rouanez Breizh-Veur.\nCaroline Bonaparte, pe Caroline Murat, anvioù ofisiel gallek Maria Annunziata Carolina Buonaparte (1782-1839), c'hoar d'an impalaer Napoleone Buonaparte, dimezet da Joachim Murat, rouanez Naplez adalek 1808 betek 1814.\nCaroline Danmark (1793-1881),\nCaroline Gibert de Lametz (1793-1879), priñsez Monako.\nCaroline Amalie von Schleswig-Holstein-Sonderburg-Augustenburg (1796 -1881), eil pried ar roue Christian VIII Danmark.\nCaroline von Hessen-Homburg (1819−1872), priñsez Reuß-Greiz pe Reuß ältere Linie.\nCarolyne Sayn-Wittgenstein (1819-1887), c'hoar d'an tsar, hag a vevas gant Frantz Lizt\nCaroline Fredrika Franciska Stephanie Amalia Cecilia, anavezet ivez evel Carola Wasa (1833-1907), a oa ur briñsez svedat deuet da vout rouanez Saks.\nCaroline de Monaco, priñsez a Hannover (ganet en 1957).\nFriederike Caroline Neuber (1697 –1760) aktourez alaman\nCaroline Philippine de la Motte Fouqué e 1800.\nCaroline Lucretia Herschel (1750 -1848) steredourez alaman.\nCaroline Schelling (1763–1809), Alamanez a zeskadurezh\nCaroline von Wolzogen, pe Caroline von Lengefeld hervez hec’h anv plac’h yaouank (1763 –1847), skrivagnerez alaman, c’hoar-gaer da Friedrich Schiller\nCaroline Auguste Fischer (1764 e Braunschweig; 1842 e Frankfurt am Main), skrivagnerez alamanek.\nCaroline von Humboldt (1766- 1829), pried ar yezhour alaman Wilhelm von Humboldt\nCaroline Vanhove (1771-1860), aktourez c’hall, pried an aktour Talma.\nCaroline Philippine de la Motte Fouqué (1773 -1831), skrivagnerez alamanek en XIXvet kantved\nCaroline Bardua (1781-1864), livourez alaman\nCaroline Ridderstolpe (1793-1878), kanerez svedat\nCaroline Ernst (1819–1902), kentañ Alamanez aet da chom da Vro-Texas\nCarolyne zu Sayn-Wittgenstein (1819-1887), kontez polonat, pried-kleiz Franz Liszt .\nCaroline Lavinia Scott Harrison (1832 -1892), pried Benjamin Harrison, prezidant SUA.\nCaroline Espinet (1844-1912), livourez c'hall\nCaroline von Gomperz-Bettelheim (1845 -1925), anavezet ivez evel Caroline Bettelheim, pianoourez ha kanerez aostrian-hungarat\nCaroline Rémy de Guebhard ( 1855 -1929) kazetennerez c’hall, difennerez gwirioù ar merc’hed.\nXXvet ha XXIañ kantvedAozañ\nCaroline Lacroix (1883–1948), serc'h d'ar roue Leopold II, Roue Belgia\nCaroline Anthonypillai (1908 – 2009), politikourez eus an tu-kleiz e Sri Lanka\nCaroline Muhr (1925 -1978 ) skrivagnerez alaman\nCaroline Graham (1931-) skrivagnerez romantoù-polis saoz\nCaroline Janice Cherry (1942 ) skrivagnerez skiant-faltazi stadunanat\nCaroline Munro (1949) aktourez saoz\nCaroline Louise Flint (1961-) politikourez saoz (Labour Party)\nCaroline Fayard (1978), politikourez stadunanat, eus Louiziana\nCaroline Trentini (1987-), dougerez dilhad eus Brazil\nCaroline D'Amore, dougerez dilhad\nCaroline Kennedy, merc'h da John F. Kennedy (1917-1963),\nCaroline Lufkin, kanerez japanat, eus Okinawa\nCaroline Winberg, dougerez dilhad\nCaroline Wozniacki, tenniserez danat\nC. C. Catch, kanerez izelvroat\nCarolien van Kilsdonk, sportourez izelvroat.\nCaroline Dhavernas, aktourez kanadian\nCaroline zo anv meur a lec'h:\nCaroline, trevadenn c'hall en Amerika, war aod ar Meurvor Atlantel, krouet e 1562 gant ar Gall Jean Ribault, kaset gant ar roue gall Charlez IX, hag a roas an anv Caroline d'ar vro, diwar anv e roue;\nCaroline, kêr eus stad New-York, e Stadoù-Unanet Amerika.\nCaroline, kêr eus stad Alberta e Kanada.\nEnez Caroline, un enezenn didud e-kreiz ar Meurvor Habask, perc'hennet gant Kiribati.\nInizi Caroline, un enezeg e kornôg ar Meurvor Habask, e biz Ginea Nevez.\nRadio Caroline (Breizh-Veur), ur skingomz vreizhveuriat e-maez al lezenn\nRadio Caroline (Breizh), ur skingomz a c'haller selaou e Bro Sant-Maloù, Bro Roazhon ha Bro Wened.\nAdtapet diwar « https://br.wikipedia.org/w/index.php?title=Caroline&oldid=1985168 »\nKemm diwezhañ d'an 7 Ebr 2022 da 14:17\nKemmoù diwezhañ degaset d'ar bajenn-mañ d'an 7 Ebr 2022, da 14:17.


La Passem : Ar redadeg evit an okitaneg | YA! Keleier e brezhoneg - kazetenn sizhuniek enlinenn\nKeleier » Keleier Etrebroadel » La Passem : Ar redadeg evit an okitaneg\nLa Passem : Ar redadeg evit an okitaneg\n19 / 11 / 2017 | Keleier Etrebroadel | Commentaires fermés sur La Passem : Ar redadeg evit an okitaneg\nA-benn ar fin e c’hello Okitaniz redek evit o yezh evel kement a bobloù all ! E miz Mae e vo aozet evit ar wech kentañ “La Passem”, ur redadeg evit an okitaneg àr-hed 400 km. Loc’hañ a ray ar redourion eus Pireneoù-Atlantel hag arru a raint… e Pireneoù-Atlantel. Departamant an okitaneg gaskon/biarneg ma’z eus unan !\nBerzh a ra hor Redadeg e Breizh hag ar C’horrika e Bro-Euskadi. Betek-henn, avat, n’o doa ket redet Okitaniz evit o yezh àr patrom ar Vretoned, Katalaniz, Galisianed, Iwerzhoniz ha Kembreiz.\nÀr-bouez er Val d’Aran ma vez aozet bep bloaz ur seurt redadeg “Corsa Aran per sa lengua” ma loc’h ar rederion eus pep korn ar flondrennig evit degouezhout asambles àr plasenn iliz Vielha, kêrbenn an tiriad okitan er republik katalan.\nSetu cheñchet an traoù ! An holl Okitaniz a c’hello kemer perzh en ur redadeg hag a dreuzo kantadoù a gêrioù hag a gêriadennoù hiviziken. “La Passem” (“he zreuzkas a reomp”) eo anv an darvoud-mañ hag a dreuzo departamant ar Pireneoù-Atlantel àr-hed 400 km eus ar 25 d’ar 27 a viz Mae 2018. Ur gevredigezh a zo bet savet a-ratozh-kaer evit aozañ an abaden : Ligams (liammoù) hec’h anv.\nAdkemeret o deus tud Ligams an holl sekredoù a ra berzh ar Redadeg hag ar C’horrika : ar gemennadenn guzh e-barzh ar vazh hag a vo lennet an deiz diwezhañ, tud o redek noz ha deiz, ticheurtoù liv flim-flam, gwerzhañ ar c’hilometroù, aozañ abadennoù hed-ha-hed an hentad, degemer an nep a garo en dibunadeg ha kement zo.\nLoc’hañ a ray ar rederion eus Bidaishe* hag erruout a raint e Pau, kêrbenn Bro-vBearn. Bep eil bloaz e vo aozet La Passem ha cheñch a ray bewech ar c’hêrioù loc’hañ ha degouezh.\nTud mennet er 64 !\nN’eo ket ur souezh mard eo e Pireneoù-Atlantel e vezo aozet La Passem evit ar wech kentañ. Ken e Bigora, ken e Bearn (div vroig okitan eus Pireneoù-Atlantel) eo bev c’hoazh ar yezh.\nHag eo en div vroig-se eo e vez kavet ar muiañ a skolioù okitanek dre soubidigezh (“Las calendretas”). Dre-se, n’o do ket poan an aozourion da gavout tud a-walc’h da gemer perzh enni.\nE penn kentañ e vennent loc’hañ eus Anglet peotramant Baiona e Bro-Euskadi** met n’o doa ket tud a-walc’h àr an dachenn evit buheziñ an traoù.\nDa c’hortoz e vez begon gant an emsavourion okitan er mare-mañ evit difenn o yezh.\nD’an 8 a viz Du e oant un tropellad àr plasenn ar C’hapitol e Tolosa (Toulouse) o tiskouez e fell dezho kaout abadennoù en okitaneg bemdez er skinwel (“Volèm l’occitan cada jorn a la television”).\nSavet ez eus bet ur c’henstroll àr an tem-se gant un dek bennak a strolladoù, lod politikel ha lod sevenadurel. Evit poent n’eus ket ‘met un abadenn “keleier ar vro” a 12 munutenn-pad bep sizhun àr Frañs 3. D’an 20 a viz Du e vo aozet tolpadoù all e Carcassona, Tolosa ha Pau evit sevel o mouezh a-enep diwezh ar c’hevratoù skoazellet embannet ha lakaet e pleustr gant ar gouarnamant Macron/Philippe.\nEn Okitania ez eus bet heuliet pizh ar stourm renet gant Diwan evit mirout skoazellerezhioù er skolioù. Diwezh ar c’hevratoù skoazellet a laka diaes ar c’hevredigezhioù sevenadurel ha yezhel okitan ha dreist-holl ar C’halandretas ma’z eus ur bochad tud dindan seurt kevratoù o labouret enne.\n* Bidaishe zo e Naffaroa-Izel da lavaret eo e Bro-Euskadi (àr marzoù ar vro). E Bidaishe ne vez ket komzet euskareg met okitaneg gaskon. Ur gêr “charnègue” eo Bidaishe, seurt gêr hiron etre ar bed euskarat hag ar bed okitanat.\n** Chikan a vez etre Okitaniz hag Euskariz evit gouzout hag e Bro-Euskadi pe en Okitania emañ ar “Baish-Adour”, da lavaret eo, dre vras, arvor Bro-Euskadi ma veze komzet kentoc’h okitaneg evit euskareg gwechall. Pezh zo, un tamm “dizingal” eo an nerzhioù en daou du. Un tu a zo kalz kreñvoc’h evit egile e gwirionez !